SDA O PRESUDI BIVŠEM KOMANDANTU TREĆEG KORPUSA: Mahmuljin nije ni naredio, ni izvršio nijedan zločin, a dobio veću kaznu od izvršilaca genocida – Mreza\nSDA O PRESUDI BIVŠEM KOMANDANTU TREĆEG KORPUSA: Mahmuljin nije ni naredio, ni izvršio nijedan zločin, a dobio veću kaznu od izvršilaca genocida\nOčigledno je, ocjenjuju iz SDA, da Tužilaštvo Bosne i Hercegovine selektivno pristupa procesuiranju i krivičnom gonjenju za ratne zločine.\nOsuđujuća presuda komandantu Trećeg korpusa Armije RBiH Sakibu Mahmuljinu nije zadovoljenje pravde, saopćili su iz SDA nakon što je Apelaciono vijeće Suda Bosne i Hercegovine osudilo Mahmuljina na osam godina zatvora za zločine počinjene 1995. godine u Vozući i Zavidovićima.\nGeneral Mahmuljin nije naredio, ni izvršio zločin – niti je to utvrđeno u ovoj presudi – i nikada se neće moći porediti sa generalima Vojske RS-a i HVO-a koji su naređivali, organizirali i činjenjem kroz udružene zločinačke poduhvate izvršavali masovna ubistva, poput genocida u Srebrenici, zločina u Vlasenici, Prijedoru, Sanskom Mostu, ili masakra u Ahmićima – saopćili su iz SDA.\nIstiču da presuda od osam godina zatvora za nesprečavanje tuđih zločina, a na osnovu upitnih tvrdnji o nadređenosti izvršiocima zločina, predstavlja nepravednu kaznu. Podsjećaju, primjera radi, da su komandanti bataljona Zvorničke brigade Srećko Aćimović i Ostoja Stanišić za svjesno pomaganje pogubljenja 3.000 Bošnjaka u Kozluku i Petkovcima, u okviru genocida u Srebrenici, osuđeni pred Sudom BiH na manje kazne, sedam i pet godina.\nNe može se drugačije objasniti da Tužilaštvo BiH nije podiglo nijednu optužnicu protiv direktnih izvršilaca zločina počinjenih tokom opsade Sarajeva, da je dopustilo bijeg osumnjičenog za genocid u Srebrenici Momira Savčića, te da godinama ne podiže optužnice protiv oficira HVO-a i VRS-a za izvršenje i naređivanje masovnih zločina, dok sistemski progoni visoke oficire ARBiH za nesprečavanje zločina – zaključuju iz SDA.


Spas iz Moskve za Ukrajinu\nPrema informacijama na sajtu „FGSZ-a“, od 21 čas po srednjoevropskom vremenu protok gasa kroz punkt „Beregovo“ na mađarsko-ukrajinskoj granici iznosi nešto više od 200 hiljada kubnih metara na sat, dok ranije tokom dana gas uopšte nije pumpan.\n- Operator za gasni tranzitni sistem Ukrajine - saopštio je u petak da je „Gasprom“ obustavio tranzit gasa u Mađarsku preko ukrajinske teritorije, otpočevši isporuke mađarskim potrošačima preko „Turskog toka“ kroz Bugarsku i Srbiju u okviru novih sporazuma postignutih krajem septembra.\nMeđutim, prema informacijama na sajtu operatora, pumpanje gasa kroz punkt „Beregovo“ na granici Ukrajine sa Mađarskom nije prestalo tog dana i iznosilo je 4,823 miliona kubnih metara. Istovremeno, još 30. septembra pumpanje je bilo 3,8 puta veće – 18,528 miliona kubnih metara. U subotu, 2. oktobra, tranzit se još smanjio (dva puta u odnosu na petak) na 2,31 miliona kubnih metara.\nPodaci „Operatora za gasni tranzitni sistem Ukrajine“ za 3. oktobar još nisu dostupni.\nMađarska je u krajem septembra potpisala novi dugoročni ugovor sa „Gaspromom“ o snabdevanju gasom zaobilazeći Ukrajinu. Dokument su potpisali rukovodioci „Gasproma“ i energetske kompanije „MVM“ u mađarskom Ministarstvu spoljnih poslova. Uoči zaključivanja sporazuma, Kijev je saopštio da je razočaran zbog toga i obećao da će se obratiti Evropskoj komisiji radi davanja ocene o usklađenosti sporazuma sa evropskim zakonodavstvom u oblasti energetike.\nRusija Mađarska Gasovod Gas tranzit gasa Ukrajina


U požarima u Australiji uginulo 8.400 koala\nMinistrica za zaštitu okoliša Australije Sussan Ley je izjavila da je, prema nekim procjenama, u požarima koji bukte diljem ove zemlje smrtno stradalo i do 8.400 koala.\nU obraćanju novinarima, ministrica Ley je istakla da je do 30 posto koala na sjevernoj obali Novog Južnog Walesa uginulo tokom požara koji su zahvatili taj dio zemlje, a i da na ovoj obali živi veliki broj koala – oko 15.000 do 28.000.\nVatrogasci koji se bore sa velikim požarima u najmnogoljudnijoj državi Australije pripremaju se za novi toplotni val, čiji je dolazak najavljen za vikend. Pokušali su iskoristiti trenutne povoljne vremenske uslove i u četvrtak su krenuli u “ofanzivu“ kako bi smanjili područje koje je pod vatrom.\nOčekuje se da će u Sydneyu u nedjelju biti 31 stepen Celzijusa, prije nego što će u utorak dostići 35 stepeni. U zapadnom predgrađu Sydneya u nedjelju bi temperature mogle dostići 41 stepen Celzijusa.


Drugom pobedom na Memorijalnom turniru “Žarko Petrović”, odbojkaši Vojvodine NS seme došli su na korak do osvajanja prvog mesta i pehara. Posle grčkog Finikasa, crveno-beli su maksimalnim rezultatom savladali danski Gentofte, posle svega nešto… »\nUniverzalni defanzivac Bešiktaša Duško Tošić naknadno je dobio poziv da se priključi reprezentaciji, nakon povrede Spajića. Iskustvo je na njegovoj strani i nije isključena mogućnost da bude u startnoj postavi u Beču, na poziciji štopera… »\nDaniel Avramovski: Rezultati će biti još bolji\nU četvrtak su fudbaleri Vojvodine malo izmenili dnevnu rutinu i, umesto da na teren izađu i pre i poslepodne, odradili su samo jedan trening. To im je stvorilo prostor za duže spavanje i odmor, što je igračima svakako prijalo posle napornih treninga… »\nMuslinov “džoker” biće Ljajić\nIskusni selektor Muslin od prvog dana kvalifikacija nametnuo je jasan koncept igre, sistem koji funkcioniše kada iz njega zbog povreda i kartona ispadne po neka karika. Formirao je širi krug igrača na koje računa i po potrebi oni uskaču u vatru… »\nKrem vojvođanskog sporta na Novosadskom sajmu\nPokrajinski sekretarijat za sport, u saradnji sa Sporstkim savezom Vojvodine i Zavodom za sport i medicinu sporta, okupio je krem vojvođanskog sporta, osvajače olimpijskih, svetskih i evropskih medalja i priredio nesvakidašnji ugođaj posetiocima… »\nVladimir Cukić, trener vaterpolista Vojvodine: Idemo na titulu\nProšle godine je malo nedostajalo vaterpolistima Vojvodine da se domognu prve titule prvaka države u bogatoj istoriji. Odlučivala je jedna utakmica i na kraju su Novosađani morali da se zadovolje vicešampionskim naslovom. Ove godine u takmičenje… »\nBečejci uspešno organizovali jubilarni 20. Međunarodni turnir\nDžudo-klub Mladost iz Bečeja je u istom dana obeležio dva jubileja, međunarodni turnir održan je 20. put, a Memorijal „Željko Nikolić“ 10. put. Učešće je uzelo 320 takmičara iz 47 klubova iz Bosne i Hercegovine (4 kluba), Mađarske (1)… »\nJubilej Šahovskog kluba Kraljica PTT iz Petrovaradina\nŠahovski klub Kraljica PTT iz Petrovaradina obeležio je lep jubilej – dve decenije postojanja i rada. Ovaj skromni kolektiv osnovali su pokojni Pera Antonić, u čijoj kući se prvo i igrao šah, zatim Cmiljko Banović, Krasoje Notaroš i drugi.Od… »


Štrudla sa makom ili kafetin - pozitivan rezultat testa na opijate - BIGportal.ba\n12 Novembra, 2021 12 Novembra, 2021 023\nToksikološkinja sa VMA Snežana Đorđević izjavila je za medije, da se beleži rast broja onih koji koriste psihoaktivne supstance, ali što se tiče vozača, nema preciznih podataka jer oni uglavnom nisu testirani na psihoaktivne supstance već samo na alkohol.\n“Najopasnija su trovanja heroinom, ali to ne znači da i ostale psihoaktivne supstance nisu opasne, a mogu da dovedu i do smrti”, navela je.\n“Neke stvari koje konzumiramo svakodnevno, poput štrudle sa makom ili kafetina, može da da pozitivan rezultat testa na opijate ili da se posumnja da je korišćen heroin. Neophodno je da preliminarni test bude potvrđen još nekom analitičkom metodom”, rekla je Đorđevićeva.\n“Imali smo dva slučaja trovanja muskatnim orahom, koji sadrži supstancu miristicin. Naši pacijenti su uzimali po četiri muskatna oraha sa vinom. Taj miristicin može da izazove halucinacije”, navela je toksikološkinja.


Žandarmerija razdvojila pristalice SNS i Dveri, Sandra Božić prekinula štrajk glađu /video/ - Sputnjik Srbija\n21:02 11.05.2020 (osveženo 21:08 11.05.2020) Preuzmite kraći link\nPripadnici Žandarmerije ispred Skupštine rasporedili su se tako da razdvajaju pristalice SNS i Dveri, koji ispred parlamenta daju podršku šefu poslaničke grupe SNS Aleksandru Martinoviću, odnosno predsedniku Dveri Bošku Obradoviću, koji su od juče u štrajku. Martinović je pozvao pristalice SNS da se raziđu, a Sandra Božić je prekinula štrajk glađu.\nIzmeđu te dve grupe je nekoliko metara praznog prostora u kojem su isključivo pripadnici Žandarmerije, javlja izveštač Tanjuga sa lica mesta.\nSimpatizeri SNS uzvikuju "Aco Srbine", "Boško fašisto" i "Đilase lopove", a tu je i manji broj okupljenih koji pružaju podršku predsedniku Dveri Bošku Obradoviću, koji uzvikuju "Boško Srbine".\nIspred skupštine je nešto kasnije došao i Dragan Đilas sa nekolicinom pristalica, a sa njim su Borko Stefanović, Srđan Milivojević, Branko Miljuš... Đilas je došao do ograde ispred stepeništa pred skupštinom, a Boško Obradović mu je u jednom trenutku prišao i, kratko su razgovarali.\nŽandarmerija razdvojila pristalice SNS i Dveri\nPored Martinovića i Sandre Božić ispred parlemanta su i poslanici SNS-a Veroljub Arsić, Igor Bečić, Blagomir Orlić, Vladimir Đukanović, Aleksandar Marković, ali i socijalista Đorđe Milićević.\nNa stepeništu, preko puta naprednjaka, i dalje je Boško Obradović, danas popodne u društvu stranačke koleginice Marije Janjušević.\nMartinović pozvao pristalice da uvaže Vučićev poziv i raziđu se\nŠef poslanika SNS Aleksandar Martinović pozvao je pristalice te stranke da uvaže poziv predsednika stranke i Srbije Aleksandra Vučića i da se raziđu.\n"U ime predsednika Republike Srbije i SNS Aleksandra Vučića molim vas da se polako raziđete svojim kućama i želim da vam prenesem poruku predsednika da se spremite da se okupimo uskoro u što većem broju", rekao je Martinović.\nObradović od juče štrajkuje glađu, a svoju odluku o štrajku najpre je obrazložio kao podršku poslaniku Ševarliću, koji je na taj način protestovao zbog politike vlasti prema pitanju KiM, a kasnije - zahtevom da se odlože izbori, zakazani za 21. jun.\nPodršku poslanicicma SNS-a danas su dali i ministar Zoran ĐorđeviĆ i direktor Kancelarije za KiM Marko Đurić, koji su ih obišli.\nSNS, štrajk glađu, Žandarmerija


Twitter dodaje informacije o COVID-19 pandemiji u korisničkom timeline-u | PC Press\nTwitter dodaje informacije o COVID-19 pandemiji u korisničkom timeline-u\n29. april 2021. 28. april 2021. Nemanja Momčilović\nGlobalna pandemija koronavirusa nas je naterala da brzo i bez previše razmišljanja menjamo svoje navike i ponašanje. Međutim, nakon godinu dana, to se pokazalo kao nedovoljno da se svi kolektivno izborimo sa ovom bolešću i nastavimo normalno da živimo, onako kako smo to radili pre epidemije. Zbog toga, IT giganti nas uz pomoć svojih poznatih servisa i društvenih mreža podsećaju na neke činjenice koje ni u jednom trenutku ne smemo da gubimo iz vida. Twitter je otišao korak dalje, pa će od sada svi korisnici u vrhu svojih vremenskih linija moći da vide informacije o procesu vakcinacije.\nTwitter želi da korisnici imaju pristup najnovijim informacijama\nPočevši od ove nedelje, korisnici Twittera videće na vrhu svojih vremenskih linija informaciju o vakcinama protiv COVID-19, saopštila je kompanija u ponedeljak. Obaveštenje će podsećati ljude na informacije o bezbednosti i efikasnosti tih vakcina od stručnjaka za javno zdravlje. Kako vakcinacije protiv COVID-19 postaju sve dostupnije, želja Twittera je da korisnici u svojim zemljama imaju pristup najnovijim informacijama.\nMera prati slične akcije sa drugih društvenih mreža. Juče je YouTube počeo da emituje PSA infomracije o vakcini protiv COVID-19, ističući sve stvari kojima se ljudi mogu radovati kada se pandemija završi. Facebook u međuvremenu objavljuje obaveštenja koja ljudima daju do znanja kada njihova država otvara mogućnost vakcinacije za sve odrasle. Kompanija planira da prikaže upit u drugim zemljama kada to ima smisla. U svakom slučaju, ovo je drugi način da ljudi pronađu te informacije.\n← Google Meet na iOS-u i Android-u dobija novu opciju\nSnapchat sada ima više korisnika na Androidu nego na iOS-u →


Posle seminara „Aktivni građani” sledi akcija - Pančevo.city\nDvadesetak mladih i aktivnih građana i građanki namerava da utiče na rešavanje problema u svojoj lokalnoj zajednici\nDa li u Domu omladine ima mladih? Da li mladi imaju svoj prostor u Pančevu? Da li ja imam neko mesto gde ću moći da se družim sa drugim mladima i razmenjujem ideje? Gde ću moći da zajedno sa njima radim na poboljšanju kvaliteta života mladih u Pančevu? Da li nevladine organizacije mladih i za mlade imaju prostor gde će raditi sa mladima, održavati radionice, seminare i sastanke, planirati akcije? Samo su neka od pitanja koja su postavljena na sastanku održanom 10. marta 2018. godine u prostorijama Kluba ljubitelja igara i fantastike „d20”.\nSastanku su prisustvovali učesnici i učesnice treninga „Active Citizens”, održanog u periodu od 2. do 4. marta 2018. u prostorijama Kluba „d20“, u organizaciji udruženja građana CETRA (Centar za edukaciju i transparentnost) iz Pančeva, a uz pomoć i podršku British Council-a i Ambasade Velike Britanije u Srbiji. Trening je realizovan u okviru istoimenog programa „Active Citizens” koji British Council od 2009. godine sprovodi širom sveta sa ciljem da osnaži mlade društvene lidere, promovišući interkulturalni dijalog i društveni razvoj pod vođstvom zajednice.\nPredrag Mijalković, jedan od trenera ovogodišnjeg treninga i predsednik upravnog odbora CETRA-e, o cilju i značaju programa „Active Citizens“ kaže:\n– U projekat su ove godine uključene sve zemlje Balkana. U Srbiji se projekat prvi put sprovodi, i to u tri grada – u Novom Sadu, Zaječaru i Pančevu. Ciljevi projekta su isti za sve zemlje sveta koje su uključene u projekat, a ima ih preko pedeset. Naime, ovo nije klasičan projekat, više je inicijativa da se građani i građanke aktiviraju kako bi kroz društvene akcije i rešavanje gorućih problema radili na poboljšanju života u svojoj lokalnoj zajednici. Ovo nije nacionalni projekat, više je usredsređen na lokalni nivo, gde je cilj da se ljudi na lokalu animiraju da prepoznaju i da samoinicijativno rešavaju probleme. Smatram da bi bilo izuzetno važno kada bi projekat počeo da se sprovodi u Srbiji na godišnjem nivou. Na ovaj način bismo postigli da se što više građana i građanki Srbije aktivira, što je izuzetno važno za Srbiju u kojoj postoji manjak građanskog aktivizma i građankse inicijative, naročito među starijom populacijom. Te ja smisao ovog projekta vidim u tome da aktivira građane i građanke da urade nešto konkretno za dobrobit svoje zajednice. Naravno da nastavak projekta zavisi i od postignutih rezultata ovogodišnje obučenih učesnika i učesnica projekta, ali ja se nadam da će se projekat nastaviti i naredne godine, jer je to izuzetno bitno za razvoj lokalnih zajednica.\nUtisci učesnika: Natalija Bodlovina\nVeoma me zanima ideja održivog lokalnog razvoja. Tako sam na ovom treningu stekla neka nova znanja i veštine koje mogu primeniti u praksi. Npr. kako prepoznati problem i razraditi rešenja u lokalnoj zajednici, kako treba da izgleda projekat da bi se konkurisalo za određena finansijska sredstva. Dosta toga novog sam naučila i o Pančevu. Kao važan problem koji su polaznici treninga mapirali jeste nedostatak prostora za mlade. Taj prostor bi značio omladinskim organizacijama, a istovremeno predstavljao bi javno dobro gde bi naši sugrađani uživali u raznim kulturnim sadržajima. S obzirom na to da bi taj prostor bio namenjen prvenstveno mladima, verovatno bi se javile neke nove ideje koje bi mogle da doprinesu daljem poboljšanju i unapređenju uslova života u gradu Pančevu – kaže Natalija Bodlovina, učesnica treninga i aktivna građanka, o značaju koji je trening imao za nju i o značaju građanskog aktivizma.\nOdržani trening „Active Citizens” mi je bio koristan jer sam uvideo različite lokalne probleme i saslušao mišljenja drugih o njima. Takođe je omogućio da se sastane grupa ljudi voljnih da rade zarad opšteg društvenog boljitka. Smatram da je alternativni prostor za mlade potreban iz razloga što nam može koristiti za lično usavršavanje i uzajamnu pomoć i obučavanje – dodaje učesnik treninga i aktivni građanin Slobodan Forgo svoje utiske sa treninga i viđenje značaja da se pronađe prostor za mlade u Pančevu.\nTrening „Aktivni građani” je okupio razne mlade koji imaju neke ideje i svidelo mi se što nam je dao znanje i motivaciju da te ideje realizujemo. Osećam se osnaženo da pokrenem određene akcije zajedno sa ljudima koje sam ovde upoznala. Kao jedan od problema u zajednici naveli smo alternativni prostor za mlade. Mislim da je prostor neophodan jer je nevladinim organizacijama potreban za rad i okupljanje mladih čime će efikasnije doprinositi razvoju zajednice – rekla je Katarina Vrška, učesnica treninga i aktivna građanka.\nTokom treninga oko dvadesetak mladih iz pančevačkih srednjih škola i organizacija civilnog društva učili su i diskutovali o različitostima kultura koju svako od njih pojedinačno nosi, i o vidljivom i skrivenom identitetu svakoga od njih. Nakon toga su razmišljali o značaju interkulturalnog dijaloga tokom kojeg se prevazilaze razlike u kulturi i dolazi do razumevanja drugačijeg i različitog. Zatim su pričali o lokalnim i globalnim zajednicama u kojima se ljudi susreću sa svakovrsnim razlikama i potrebama drugih u zajednici, da bi na kraju treninga identifikovali nekoliko problema sa kojima se susreću u svojoj lokalnoj zajednici i odlučili da kroz društvene akcije krenu u rešavanje dva problema koja su izdvojili.\nJedan od njih jeste nedostatak prostora u Pančevu za mlade i organizacije civilnog društva mladih ili onih koje se bave mladima. Na sastanku održanom 10. marta, mladi su diskutovali o nedostatku podrške gradske uprave da se pronađe prostor za mlade, o nepristupačnosti Doma omladine mladima, o nekorišćenim i zatvorenim prostorima poput Omladinskog resurnog centra, Studija 21, Elektrike, o mogućoj saradnji sa organizacijama civilnog društva u cilju rešavanja ovog problema kao i o planu za dalje akcije koje će sprovoditi kako bi pronašli prostor u gradu koji bi mladi mogli nesmetano da koriste.\nPored nedostatka prostora za mlade u Pančevu, polaznici i polaznice treninga su kao problem koji će pokušati da reše izdvojili i nedostatak noćnog prevoza na relaciji Pančevo – Beograd. Značaj prevoza u časovima posle ponoći između glavnog grada i Pančeva vide u mogućnosti da kao budući ili sadašnji studenti i studentkinje Univerziteta u Beogradu, mogu da posećuju izložbe, predstave, projekcije, koncerte i druge kulturne manifestacije u glavnom gradu bez bojazni da neće imati čime da se vrate kući, ukoliko zakasne na poslednji autobus. Takođe bi takav prevoz značio i radnicima i radnicama koji rade u Beogradu u popodnevnim smenama, ukoliko im se radno vreme završava kasno, zaključili su mladi aktivni građani i građanke.\nAktivni građani Ambasada Velike Britanije Britanski savet CETRA seminar


UDARNO: Talibani doživeli debakl protiv pobunjenika iz Pandžsira pa sklopili dogovor o nenapadanju | WebTribune\nHome U FOKUSU UDARNO: Talibani doživeli debakl protiv pobunjenika iz Pandžšira pa sklopili dogovor o nenapadanju\nPosted date: август 26, 2021 In: U FOKUSU\nPredstavnici pokreta Taliban (teroristička organizacija zabranjena u Rusiji) i antitalibanske snage Severne alijanse postigli su dogovo o nenapadanju, prenosi televizija „Geo TV“ pozivajući se na izvore.\n„Obe strane su se dogovorile da prekinu međusobne napade“, saopštili su izvori televizije i dodali da su sastanci delegacija talibana i Severne alijanse dva dana trajali u avganistanskoj pokrajini Parvan.\nSagovornici kanala dodali su da će sporazum biti objavljen na zajedničkoj konferenciji za novinare lidera talibana i Severne alijanse.\nU prvim danima avgusta, talibani su pojačali ofanzivu protiv vladinih snaga u Avganistanu. Pripadnici Talibana su 15. avgusta ušli u glavni grad i preuzeli kontrolu nad predsedničkom palatom.\nU noći 16. avgusta predstavnik talibanske političke kancelarije Muhamed Naim izjavio je da je rat u Avganistanu završen, a oblik vladavine u državi će uskoro biti utvrđen.\nPredsednik Ašraf Gani pobegao je iz zemlje kako bi „sprečio krvoproliće“. Dva dana kasnije uputio je video-poruku iz UAE u kojoj je obećao da će se vratiti. Sa druge strane, potpredsednik Avganistana Amrul Saleh izjavio je da prema Ustavu on postaje šef države i pozvao na oružani otpor talibanima.\nTalibani trenutno kontrolišu sve kopnene granične prelaze iz Avganistana. Evakuacija stranog osoblja i Avganistanaca koji rade za inostrane misije vrši se preko jedinog aerodroma u Kabulu koji drži vojska Sjedinjenih Američkih Država i drugih zemalja NATO-a.\nTalibani su saopštili da ne nameravaju da Amerikancima produže vreme za evakuaciju američkih građana nakon 31. avgusta.\nPandžširski otpor, koji se sastoji uglavnom od lokalnih Tadžika, jedino je organizovano žarište otpora talibanima u Avganistanu. Formacije deluju u planinskoj pokrajini Pandžšir severoistočno od Kabula, jednom od najmanjih regiona u zemlji po broju stanovnika i površini.\nNa čelu otpora je Ahmad Masud, sin Ahmada Šaha Masuda – lidera antitalibanske „Severne alijanse“ kojeg su teroristi ubili pre 20 godina.\nTalibani su u nedelju 22. avgusta Masudu dali četiri sata da se preda.\nOn je kao odgovor izjavio je da se Pandžšir neće predati i da su njegovi stanovnici spremni za otpor, kao i za vreme sovjetskog vojnog prisustva.\nMasud je takođe potvrdio informacije zapadnih medija, koji su javili da su osim lokalnih ustanika pod njegovom komandom i vojnici koji su stigli sa oružjem iz drugih regiona Avganistana, uključujući i specijalne snage.\nDo večeri istog dana pojavili su se izveštaji da je stotine talibanskih boraca krenulo prema Pandžširu.\nSVE OZBILJNIJE: Lukašenko odredio ko će preuzeti vlast u slučaju njegove smrti


Prioriteti Vlade - standardi i status\nPrioriteti u programu vlade su standardi i status , jacanje institucija, poboljsanje vladavine i zaokruzivanje zakonske infrastructure, izgradnja odgovarne javne administracije i pravne drzave, ekonomski razvoj i stvaranje novih radnih mesta.\n“Od strane ministara je ocenjeno da je to dobar program. Bilo je i nekih misljenja koje su deo programa i usvojen je program vlade Kosova koji je danas spreman da se preda parlamentu”,rekao je premijer Haradinaj.\nVlada Ramusa ( Ramush) Haradinaja ocekuje da se program sto je prije moguce usvoji od strane Skupstine.\nGovoreci o procesu decentralziacije i jucerasnjem sastanku radne grupe na nivou strucnjaka i razlikama koje su juce ispoljene\npremijer Haradinaj je istakao kako vlada podrzava process decentralizacije dok je jucerasnje izjave jednog od strucnjaka ocenio da kako su u neskladu sa politikom njegove vlade.\n“Doslo je do prekida komunikacije sa strcunjakom koji je bio u radnoj grupi. Vlada Kosova ce vremenom razgovarati sa tim strucnjakom ili drugim strucnjacima koji ce predstavljati vladu i insistirati da se to sto su stavovi vlade prezentiraju u radnoj grupi. Vi znate orijentaciju vlade, mi cemo podrzati proces decentralziacije i preduzimanje konkretnih aktivnosti na tom planu “, rekao je premijer Haradinaj.\nVladin kabinet je upoznat sa prioritetima koje treba ostvariti narednih meseci u okviru ostvarivanja stanadarda.\nPremijer je zatrazio dinamiziranje procesa.\nOn je izrazio ubedjenje da ce se utvrdjeni prioriteti ostvariti, kako bi se na taj nacin otvorili razgovori o konacnom statusu Kosova.\n“Vlada ce se angazovati da se status Kosova utvrdi na osnovu izrazene volje naroda Kosova”, kazao je premijer Haradinaj.\nEkonomski razvoj se pozitivno moze odraziti u integraciji manjinskih zajednica u kosovsko drustvo, jer bi bogato drustvo imalo manje medjunacionalnih i medjuljudskih problema, ocenjuju ekonomski strucnjaci i medjunarodni i domaci zvanicnici na Kosovu.\nNapore UNMIK-a i vlade Kosova za integraciju nacionalnih zajednica u politicki zivot Kosova olaksali bi se ekonomskim razvojem , kaze za nas program Musa Limani, direktor Ekonomskog instituta Kosova.\n“Procesi ekonomskog razvoja ce uticati na interne migracione procese stanovnistva Kosova. To ce se pozitivno odraziti u integraciji manjinskih zajednica u ove procese “, kaze prof. Limani.\nUNMIK je zajedno sa vladom Kosova utvrdila prioritete za Kosovo, medju njima privreda zauzima visoko mesto, kaze Hua Jiang, direktor kancelarije za odnose sa javnoscu UNMIK-a.\n“Svi prioriteti Kosova se vezuju sa multietnicnoscu Kosova i za nas znacajan prioritet je naravno privreda”, kaze Jiang.\nArdian Gjini, politicki savetnik premijera Kosova Ramusha Haradinaja istice kako je vlada svesna znacaja koji ima ekonomski razvoj.\n“Ekonomski razvoj ce biti izuzetno znacajan doprinos za resavanje mnogih drugih problema na Kosovu, takodje i za postojece probleme integracije manjina”, kaze Gjini i dodaje kako ce vlada stvarati uslove da i kosovski Srbi shvate i konkretno vide da je njihova buducnost i prosperitet , kako licni takodje i kolektivni, ucesce u institucijama Kosova.\nI predstavnici kosovskih Srba kazu kako ekonomski razvoj moze uticati na poboljsanje medjuentnickih odnosa.\nDragisa Krstovic , iz Srpske liste za Kosovo i Metohiju smatra da je ovo mozda naznacajniji faktor za poboljsanje ovih odnosa.\n“Ako ljudi budu napravili takav ambijent to ce imati uticaja ne samo na integraciju svih zajednica koje zive na Kosovu”.\nNa nesrecu ekonomska situacija na Kosovu je vrlo teska, istovremeno Krstovic istice kako teska ekonomska situacija nije jedini faktor koji utice na medjunacionalne odnose.\n“Oni su posledica mnogo cega i naravno pre svega konflikta koji se dogodio 1999 godine”.\nProf. Musa Limani istice kako je pitanje zaposljavanja jedno od osnovnih ljudskih prava i zato institucije Kosova treba da garantuju sva prava manjinama ukljucujuci tu i pravo na rad. Medjutim, prof, Limani istice kako manjine ne trebaju niti privilegovati niti diskreditovati.\n“Ekonomski razvoj ce pozitivno uticati , posto socijalni problemi sa sobom nose i druge probleme, kako politicka takodje i medjunacionalne, medjuljudske , jer siromastvo donosi probleme ne samo u drustvu vec i u porodici”.\nPitanja ekonomskog razvoja su bila na visokom mestu u programima ne samo vladajuce koalicije na Kosovu vec i svih politickih partija i inicijativa koje su ucestvovale na opstim izborima 23 oktobra, jer ekonomski razvoj utice na polozaj svih zajednica, ukljucujuci i manjinske , cija se integracija u kosovsko drustvo povezuje i sa boljim ekonomskim polozajem pojedinaca ali i nacionalne zajednice.\nIspunjenje standarda je glavno pitanje na kome treba raditi vlada Kosova kako bi sredinom 2005. godine mogli poceti razgovori o konacnom statusu Kosova, ocenio je danas u Pristini Filip Goldberg, sef americke kancelarije, nakon razgovora sa celnicima kosovskih institucija. Goldberg je porucio da ce se americka pomoc Kosovu nastaviti.\nVlada Sjedinjenih americkih drzava je spremna da pomogne Kosovu u procesu ispunjenja standarda, kako bi sredinom 2005. godine pocelo definisanje konacnog statusa, izjavio je sef americke kancelarije u Pristini, Filip Goldberg, nakon razgovora sa predsednikom i premijerom Kosova:\n“U ime Sjedinjenih americkih drzava ponudio sam predsedniku nasu pomoc u ispunjenju standarda za Kosovo. To ce biti od sustinskog znacaja kada dodje vreme vrednovanja standarda radi pocetka razgovora o konacnom statusu”, kaze Goldberg.\nAmericki zvanicnik je istakao kako je veoma vazno ispuniti standarde u oblasti postovanja prava manjina, vladavine zakona i ekonomskog razvoja.\nPredsednik Kosova, Ibrahim Rugova se zahvalio Goldbergu i predsedniku Busu na pomoci od 75 miliona dolara koje je americka vlada dodelila Kosovu i izrazio spremnost da se ozbiljno angazuje na ispunjenju standarda:\n“Jedan od nasih prioriteta je reforma lokalne vlasti, sloboda kretanja za sve gradjane Kosova i naravno zastita etnickih grupa”, kaze Rugova.\nPremijer Kosova, Ramus Haradinaj kaze da je sa sefom americke kancelarije razgovarao o prioritetima nove vlade:\n“Informisao sam gospodina Goldberga o pocetku rada vlade, o preuzimanju odgovornosti i izgradnji neophodne strukture za sprovodjenje standarda”, kaze Haradinaj.\nFilip Goldberg je obecao nastavak pomoci i podrske Sjedinjenih americkih drzava, isticuci da je neophodno da se na Kosovu postuju manjinska prava:\n“Snazno verujemo u razvoj drustva koje podrzava vladavinu zakona i postuje prava svih gradjana a posebno manjina, kaze Goldberg, sef americke kancelarije u Pristini.\nAmericki zvanicnik je istakao da su manjinska prava osnovni preduslov za ispunjenje prioritetnih standarda do sredine 2005. godine, kada bi trebalo da pocnu razgovori o definisanju statusa Kosova.


► Dačić: Izbor potpredsednika SPS-a u septembru\nOn je to najavio pre sednice Glavnog odbora SPS na kom je, kako su mediji javljali, trebalo da bude izabrano najuže rukovodstvo.\nIza Dačića su tokom konferencije za novinare stajali omladinci SPS-a, a Dačić je kroz smeh rekao da "one starije još nisu birali i da ne zna da li će da ih bira".\nUpitan da li će biti kadrovskim promena u predsedništvu on je kazao da će ih biti, ali nije želeo ništa da precizira.\nOn je rekao da je današnji GO posvećen 29. godišnjici SPS.\n"To jedna obaveza, ali odgovornost da izvučemo pouke iz svega što je bilo i da ostavljajući prošlost za nama probamo da napravimo najbolji mogući plan i program za budućnost SPS i cele Srbije. U tom cilju će biti ovo pripemna sednica GO za održavanje sednice Glavnog odbora u septembru na kojoj će biti izabrani svi preostali organi", rekao je Dačić.\nOn je rekao da je cilj SPS-a da na parlamentarnim izborima ostvare najbolji rezultat i da se organizuju za jednu ozbiljnu političku borbu u narednom periodu.\nKazao da je SPS na poslednjim parlamentarnim izborima osvojio oko 420.000 glasova i da im je cilj da na sledećim osvoje pola miliona glasova te da veruje da je taj cilj ostvariv.\nDačić je istakao da je SPS jedina stranka koja je preživela 29 godina i koja je i dalje među najjačim političkim strankama i da to govori o "vitalnosti ideje" te stranke.\n"Ne treba ponavljati ništa što je bilo loše i treba graditi priču koja se zasniva na Srbiji 2020. godini i za narednu deceniju. Od prošlosti se ne živi, ako je naša prošlost jedina naša budućnost onda je vreme da zatvorimo stranku. Ja ne mislim tako, ljudi iza mene (omladinci) su rođeni posle devedesetih godina i vreme je da se pravi nova stranka prilagođena vremenu u kome živimo", rekao ej Dačić.\nOn je kazao da se SPS dosta promenio i da je on jedini ostatak nekadašnjeg rukovodstva iz devedesetih godina.\nZa Milutina Mrkonjića je kroz smeh rekao da svi koji ga znaju, znaju da on "nikada nije ni bio partijski funkcioner".\nDačić: Prazne priče da je Rusija imala uticaja da pojedine zemlje povuku priznanje Kosova\nMinistar spoljnih poslova Srbije Ivica Dačić izjavio je danas u Beogradu da su "prazne priče" da je Rusija imala uticaja na pojedine zemlje da povuku priznanje Kosova.\nUpitan kakvu je ulogu imala Rusija i da li je bilo "trgovanja" bilateralnim sporazumima i ukidanjem viza za zemlje koje su povlačile priznanje on je kazao da je Srbija sve radila sama.\n"Mislim da su to prazne priče jer time što vi govorite to vi izražavate sumnju u našu snagu. Verujte niko nam nije pomogao sami smo to radili i sami ćemo to raditi i dalje i ako je neko pomogao ja mu se zahvaljujem. Samo da znam ko je", rekao je Dačić novinarima pre sednice Glavnog odbora Socijalističke partije Srbije na čijem je čelu.\nDačić je kazao i da "Amerikanci" drugim državama nude ekonomsku pomoć da bi priznale Kosovo.\nUpitan o očekivanjima od novog ambasadora Rusije Aleksandra Bocan-Harčenka on je kazao da da je to "stari prijatelj" i da ne donosi nastavak politike prijateljstva sa Rusijom.\nOn je istakao da se raduje dolasku i drugih ambasadora i da se nada da će tu "napraviti proboj".\n"Toliko o Trampovoj administraciji, a kada ste pitali demokratu Nensi Pelosi, ona je rekla: 'Kosovo je za nas završena tema', znači navijam za Trampa i tačka!", kazao je Dačić.\nMinistar spoljnih poslova Srbije Ivica Dačić izjavio je danas da se nada da će zločini Oslobodilačke vojske Kosova biti kažnjeni bez obzira na rezerve koje Srbija ima prema međunarodnim sudovim koji su, kako je naveo uglavom sudila Srbima.On je novimarima u Beogradu rekao i da "svi pravdaju zločine OVK nad Srbima" i da ne želi da se priča o Specijalnom sudu za zločine na Kosovu završio kao i da drugim međunarodnim tribunalima.\nOn je ponovio i da Srbija trudi da iznađe pravedno i kompromisno rešenje za Kosovo.\nUpitan da li će Specijalni suda za zločine na Kosovu koji je pozvao Ramuša Haradinaj na sasušanje uspeti da sačuva 20 svedoka, Dačić je rekao da ne zna ima li toliko živih.\n"Ne znam da li ima toliko živih svedoka, ne znam ni na čemu se zasniva taj slučaj, ali u svakom slučaju bi morali da obrate pažnju znajući s kim imaju posla", rekao je Dačić novinarima uoči sednice Gglavnog odbora Socijalištičke partije Srbije čiji je predsednik.


Aleksić: Mali bi trebalo da podnese ostavku nakon otkrića iz „Pandorinih papira“ - KRIK\nAleksić: Mali bi trebalo da podnese ostavku nakon otkrića iz „Pandorinih papira“\nPotpredsednik Narodne stranke Miroslav Aleksić smatra da bi ministar finansija Siniša Mali morao da podnese ostavku zbog otkrića iz „Pandorinih papira“ kojim je KRIK potvrdio da je on bio vlasnik 24 luskuzna stana u Bugaskoj.\nAleksić ističe da je skandalozno to što je Mali kupoprodaju stanova u Bugarskoj obavljao posredstvom ofšor kompanija, koje često služe za izbegavanje plaćanja poreza, a da je sada na čelu ministarstva koje je nadležno upravo za naplaćivanje poreza.\n„Čovek koji treba da se stara o naplaćivanju poreza kao jednog od ključnih prihoda države i da uvodi red u poreski sistem, a sam izbegava plaćanje poreza, to je skandal. I zato bi trebalo da podnese ostavku“, rekao je Aleksić.\nOn je istakao i da je upitno poreklo novca kojim je Mali kupio luksuzne stanove u Bugarskoj.\n„Očigledno da novac za kupovinu 24 stana nije mogao da zaradi od plate koju je primao u bilo kojoj državnoj instituciji ili funkciji, već je to na neki drugi, volšeban način stiglo do njega“, kaže Aleksić i dodaje da bi zbog toga Mali morao da snosi posledice.\n„Da u ovoj državi postoje institucije, vladavina prava i odgovornost Siniša Mali bi morao da snosi konsekvence, od strane premijera, predsednika. A ukoliko se utvrdi da je u krivično-pravnom smislu napraivo određene mahinacije, za to bi morao da odgovara”, kaže Aleksić.\nUmesto toga, Aleksić kaže očekuje da će prorežimski tabloidi ponovo napasti KRIK.\nKRIK je juče objavio priču u okviru međunarodnog novinarskog projekta „Pandorini papiri” koja dokazuje da je aktuelni ministar finansija Siniša Mali definitivno bio vlasnik 24 luksuzna stana na bugarskom primorju. Istraživanje „Pandorini papiri“ predvodio je Međunarodni konzorcijum istraživačkih novinara – ICIJ, a ono je zasnovano na više od 11,9 miliona dokumenata koji otkrivaju tajne poslovanja ofšor kompanija.\nPre šest godina, KRIK je otkrio da je Mali kao direktor dve ofšor firme sa Britanskih Devičanskih Ostrva učestvovao u kupovini stanova, ali je Mali tada negirao da je stanove kupio za sebe, a novinare je optuživao da lažu.\nNova dokumenta, međutim, potvrdila su da je Mali bio vlasnik ove dve ofšor firme, a tako i luksuznih stanova.\nDetalje o priči 24 stana pročitajte na sledećem linku: Nova dokumenta sa Devičanskih Ostrva: Mali je definitivno bio vlasnik 24 stana


Superši, ženski raj na kome je muškarcima zabranjen boravak - 92putovanja\n/\t petak, 9.02.2018. / 08:25 /\tZanimljivosti / Komentara: 29\tIzvor: B92\nVerovali ili ne, postoji ostrvo na kom je muškoj nozi zabranjeno da kroèi.\n"Cilj ovakve ideje jeste da se prepustimo sebi“, rekla je Rut.\nOna je isprièala da se zaljubila u jednog Finca èiji su roditelji posedovali ostrvo u blizini kog je jedno bilo na prodaju.\n"Rekla sam da nisam zainteresovana, upravo sam kupila parèe zemlje u Terks i Kejkosu. Nisam zainteresovana, ali kada sam ugledala to mesto, zaljubila sam se“, rekla je.\nDo sada su ostrvo bile u prilici da posete samo njene prijateljice. Za javnost bi trebalo da mesto bude otvoreno u junu. Pre dolaska je potrebno podneti zahtev za èlanstvo u kom je potrebno navesti zbog èega su rešene da posete ostrvo.\nŽenama æe na raspolaganju biti brojne aktivnosti poput joge, meditacije, zdrave ishrane, kuvanja i fitnesa. Cena boravka još nije poznata, piše Njujork post (New York Post).\nRajsko ostrvo žrtva diplomatskog rata: Hoteli i restorani prazni\nOvo je top pet destinacija za 2019. godinu, jedna je "komšijska"\nOvako izgleda najluksuzniji hotel na svetu, a nije u Dubaiju FOTO\nSkrivena plaža koja je osvojila internet FOTO\nKako najjeftinije rezervisati avio-kartu za zimsko putovanje?


spomenik Arhive - DRINA.INFO - Informativni portal zapadne Srbije i Podrinja\nDrina info portal\t maj 9, 2019 0\nDanas je ispred Užičke gimnazije otkriven spomenik posvećen srednjoškolcima i studentima, golobradim mladićima, njih oko 1 300, koji su krajem avgusta 1914. godine pozvani u Skoplje na odsluženje vojnog roka, a nakon dva meseca nepotpune obuke,…\nNa kružnom toku u Užicu tokom vikenda je postavljena statua „Velika Srbija“. Statua će biti otkrivena 31. oktobra na dan oslobođenja Užica u Prvom svetskom ratu. https://youtu.be/tzKLHBRq9EM Statua "Velika Srbija", visoka tri metra,…\nDrina info portal\t jun 30, 2018 0\nPodizanje spomenika 100-godišnjici pobede u Prvom svetskom ratu na kružnom toku na ulazu u gradsko jezgro Užica (obrazloženje gradonačelnika Tihomira Petkovića na 24. sednici Skupštine grada Užica). U ovoj 2018. godini navršava se 100 godina…\nDrina info portal\t jul 15, 2017 0\nProteklo je već nekoliko godina kako se u Bajinoj Bašti počelo sa realizacijom izgradnje spomenika patrijarhu Pavlu a kako saznajemo iz Udruženja građana "Patrijarh", koje je bilo inicijator i nosilac ovog poduhvata, bliži se dan otkrivanja…\nDrina info portal\t jun 23, 2017 0\nSpomenik Mehmed-paši Sokoloviću postavljen je danas u Ulici Druge podrinjske brigade u Višegradu, u organizaciji ove opštine. Spomenik je okrenut ka višegradskoj ćupriji, a nalazi se na šetalištu od starog mosta do Andrićgrada. Svečano…


Fiskalni savet podržava izmene zakona o finasiranju lokalnih samouprava\nBeta 20. juna 2016. 15:40\nČlan Fiskalnog saveta Nikola Altiparmakov izjavio je danas da Fiskalni savet podržava izmene zakona o finansiranju lokalne samouprave koje je predložilo Ministarstvo finansija i smatra da one treba da se usvoje što pre.\nOn je na konferenciji za novinare kazao da tim izmenama lokalne samouprave neće izgubiti 30 milijardi dinara, već osam milijardi koje će vratiti Republici, a to je tri odsto lokalnih prihoda.\nPrema rečima Altiparmakova, lokalne samouprave moraju da smanje tekuće rashode za zarade i subvencije, kako bi mogle da povećaju investicije u infrastrukturu, ali i da obezbede poštovanje budžetskog procesa, jer je već 10 milijardi dinara nagomilanih kašnjenja na lokalu.\n„Većina opština je 2015. sprovela zakonsko smanjenje plata za 10 odsto, ali ima i izuzetaka, tako, na primer, Požarevac nije smanjio masu zarada, dok je u Beogradu ta masa povećana dva odsto“, naglasio je on.\nAltiparmakov je dodao i da rashodi za zarade čine u proseku 23 odsto lokalnih budžeta, dok su u Novam Pazaru oni čak 41 odsto, u Prokuplju 39 odsto, a u Bosilegradu 38 odsto.\nOn je dodao i da sve veći broj opština gomila „docnje i naduvava“ prihode kako bi prikrili nedostatak sredstava, precizirajući da je u Kragujevcu realizacija prihoda za 35 odsto manja od plana, u Nišu i u Bačkoj Topoli je za 29 odsto manja od plana, a u Majdampeku je manja za 25 odsto.\nKapitalni rashodi, kako je istakao, realno su smanjeni na lokalnom nivou za 50 odsto od 2008. do 2105. godine, dok je povećanje rashoda na zarade od 2009. do 2015. bilo 25 odsto, umesto zakonski propisanih 6,5 odsto, a to je posledica povećanja plata preko zakona ili zbog dodatnog zapošljavanja.\nAltiparmakov je naveo i da je u Srbiji samo 60 odsto domaćinstava priključeno na kanalizaciju, dok je u Evropi ta pokrivenost 80 odsto, kao i da 80 odsto vodovodnih sistema u Vojvodini nije sasvim ispravno.


Vesti online / Vesti / Srbija / Zašto američki mediji upozoravaju Belu kuću na Srbiju?\nAmerički časopis "Nešenel interest" ovoj temi posvetio je članak u kome dominira blago paničan ton autora, koji iznosi mišljenje da je "teško shvatiti na koji način benigno (ili maligno) zanemarivanje Beograda od strane Vašingtona unapređuje američke spoljnopolitičke interese, dok Kina i Rusija umeju da tumače mapu".\n* Lazanski i Anđelković o značaju Putinove posete\nProfesor doktor Mihajlo Crnobrnja, predsednik Evropskog pokreta u Srbiji, kaže da su američki mediji vrlo uticajni i da ne bi bilo pogrešno misliti da na ovaj način sugerišu Trampu da bi i on mogao da se pojavi u Beogradu. "Ali", dodaje on, "nisam siguran da Tramp razume ulogu Srbije na Balkanu".\n- Kada mediji ovako nešto kažu, to se sluša i čita. Mislim da se Tramp trudi i da pokušava da shvati Balkan, ali da mu je interesovanje razapeto od Severne Koreje, preko Bliskog istoka, do Meksika. A to su za Ameriku značajnije teme, i Balkan joj je u ovom trenutku nisko na listi interesovanja - ocenjuje sagovornik portala Sputnjik.\n- Mislim da Amerikanci više ne mogu, kao što su nekada mogli i hteli, da budu prisutni u celom svetu i u svakoj čorbi da budu mirođija. Moraće malo da se presaberu i da vide šta su im prioriteti. Meni je, inače, teško da razumem Trampovu politiku u kojoj je mnogo lakše stvarati neprijatelje nego prijatelje - ocenjuje on.\nS druge strane, on podseća na jednu nimalo benignu činjenicu koja mnogo toga govori - jedino na Kosovu postoji spomenik podignut američkom predsedniku, u ovom slučaju Bilu Klintonu. Ovo nameće novo pitanje: da li Amerika već ima ili tek pravi "pandan" državi Srbiji, koja će im biti odan partner - velikoalbansku državu.\n- Čak milim da je Kosovo Americi veći partner od same Albanije. ’Velika Albanija‘ je ozbiljan projekat, u kome će biti deo i Crne Gore i Makedonije… Ujedinjenje Albanaca po principu prizrenske lige u poslednjoj deceniji je bitno ojačalo. Glavni faktor su oni sami, a Amerikanci imaju razumevanja. Ne znam da li postoje neki finansijski tokovi za to, ali u svakom slučaju nema nikakvog političkog idejnog protivljenja toj ideji.\nCrnobrnja dodaje da ne bi nikako trebalo zapostaviti činjenicu da su Amerikanci na Balkanu prisutni i kroz NATO, s obzirom na to da je ovaj vojni savez instrument američkog prisustva bilo gde u svetu. To im, prema rečima našeg sagovornika, daje izvesnu komociju, s tim što u poslednje vreme dve velike i jake zemlje - Rusija i Kina - pokazuju interes za ovaj naš teren.


Zvezda: ''Skoro cela Srbija uz crveno-bele!'' - Sportske.net\nZvezda: ''Skoro cela Srbija uz crveno-bele!''\nŠampion Srbije objavio najnovije brojke.\nFoto: Beta/Anders Kjaerbye/Ritzau Scanpix via AP\nSad je slika mnogo jasnija - Kako bi mogla da izgleda Zvezdina grupa ako uđe u LŠ?Rodić je izdržao samo poluvremene, ali razlog za to će oduševiti "delije"!Stigao raspored iz UEFA, evo kada Zvezda igra sa Švajcarcima!Zvezdin diskretni heroj blista: "Nisam ni slutio da ću ući u igru..."Novac govori, Zvezda se otvorila - igračima bogata premija, a čeka ih duplo veća!\nPonosni su u Crvenoj zvezdi i na sinoćnji veliki uspeh ekipe Vladana Milojevića, ali i na to što je njihov revanš meč u Kopenhagenu izazvao ogromno inreresovanje ljubitelja fudbala u našoj zemlji.\nNa ''Marakani'' su danas dobili zvanične podatke o televizijskoj gledanosti dramatične borbe na ''Parkenu'' i na osnovu tih podataka došli su do zaključka da je ''skoro cela Srbija u utorak veče bila preko TV prijemnika uz crveno-bele''.\nU nastavku prenosimo kompletno saopštenje iz Crvene zvezde koje je tim povodom objavljeno na zvaničnom sajtu.\n''U prvoj utakmici sa Kopenhagenom u Beogradu preko kablovskih operatera crveno-bele gledalo je 1.854.000 ljudi što je veliki uspeh. Međutim, revanš meč u Danskoj pratilo je 2.240.000 ljudi na nacionalnoj televiziji, uz 'šer' od 44 odsto.\nKad se tom podatku doda i to da je utakmicu Kopenhagen - Crvena zvezda prenosila i televizija Arenasport, a čije podatke o gledanosti utakmice nemamo, sa ponosom možemo reći da je skoro cela Srbija u utorak veče bila preko TV prijemnika uz crveno-bele.\nCrvena zvezda je ponosna što ima toliku gledanost i veoma zahvalna svojim navijačima.\nOpet su, po gledanosti, iza sinoćne utakmice ostale emisije sa brojnom publikom i bogatom tradicijom.\nNema sumnje da je Zvezda partijama u Evropi to i zaslužila i da će u narednom periodu zadržati takav rejting'', navodi se na sajtu Crvene zvezde.\nSad je slika mnogo jasnija - Kako bi mogla da izgleda Zvezdina grupa ako uđe u LŠ? https://t.co/BMEO088Mmb\n— Sportske.net (@sportske) August 14, 2019


Bezos najbogatiji Amerikanac treću godinu zaredom, Tramp pao - Glas Srpske\nBezos najbogatiji Amerikanac treću godinu zaredom, Tramp pao\nG.S. 08.09.2020 14:55\nNjUJORK - Glavni izvršni direktor Amzona Džef Bezos zadržao je prvi mesto na Forbsovoj godišnjoj rang listi 400 najbogatijih Amerikanaca, dok je predsednik SAD-a Donald Tramp pao sa 275. mesta prošle godine na 352. poziciju ove godine.\nUprkos pandemiji Kovid-19, američkim superbogatašima ide bolje nego ikad, piše Forbs povodom 39. po redu godišnje rang liste najbogatijih ljudi u SAD, koja je objavljena danas.\nUkupno bogatstvo 400 rangiranih Amerikanaca iznosi ove godine 3,2 biliona dolara, što je porast od 8,0 posto u odnosu na godinu ranije, i rekordan nivo u Forbsom četiri decenije dugom praćenju bogatstva američkih milijardera.\nBezos, osnivač i šef Amazona, ostao je i u 2020., treću godinu uzastopno, na čelu Forbsove liste najbogatijih Amerikanaca sa bogatstvom od 179 milijardi dolara, računato na osnovu vrednosti akcija i deviznom kursu na dan 24. jula, koje je u odnosu na prošlu godinu uvećano za 57 procenata.\nForbs je, međutim, od tada izvestio krajem avgusta da je Bezosova neto vrednost dostigla rekordnih 200 milijardi dolara, i da je on prvi u istoriji čije je bogatstv prešlo taj prag.\nNa ovogodišnjoj rang listi je palo čak 25 bogataša u odnosu na prošlu godinu, od kojih je 10 njih čak ispalo sa liste delom zbog gubitala koje im je nanela pandemija korona virusa, piše u izveštaju na zvaničnoj internet stranici Forbsa.\nIstovremeno, na listi se našlo 18 “novopečenih”najbogatijih Amerikanaca, među kojima su: Erik Juan, glavni izvršni direktor kompanije Zum Video Komjunikejšens, čija je neto vrednost 11 milijardi dolara; Džim Koh, suosnivač i predsednik kompanije Boston Bir, sa bogatsvom od 2,6 milijardi dolara; i najmlađi novopridošli Trevor Milton (38), osnivač kompanije Nikola za proizvodnju elektrčnih i hibridnih kamiona s pogon na vodonik I struju.\nAmerički predsedik Tramp pao je za 77 mesta, na 352. poziciju, pri čemu se njegovo neto bogatstvo smanjilo na 2,5 milijarde dolara sa prošlogodišnjih 3,1 milijardu, usled pada vrednosti njegovih poslovnih zgrada, hotela i odmarališta zbog pandemije Kovid-19.\nHitlerovi govori prodati na aukciji u Minhenu\n23. 10. 2020 13:32\n22. 10. 2020 13:03\nBritanka usvojila 14 djece iz Afrike kako bi ih spasila s ulice\nIlon Mask: Nema života van zemlje u Sunčevom sistemu\n20. 10. 2020 14:03\nPreminula članica japanskog rok benda, sumnja se na samoubistvo\n19. 10. 2020 17:25\nArheolozi otkrili ogroman crtež mačke na visoravni Naska\n19. 10. 2020 13:40\nMoguća zloupotreba ličnih podataka djece na Instagramu\n19. 10. 2020 13:11\nKraljica Elizabeta pomilovala zatvorenika koji je zaustavio teroristu na Londonskom mostu\n19. 10. 2020 11:49\nItalijani smislili kako da izigraju zakone\n18. 10. 2020 19:26\nUNICEF: Tri milijarde ljudi u svijetu nema uslove za pranje ruku, pojačan rizik od zaraze\n18. 10. 2020 13:53\nPar iz Milana kažnjen sa 400 evra jer se ljubio na ulici\n18. 10. 2020 13:50\nOtvoren Isusov grob, arheolog poručio da mu klecaju koljena VIDEO\n17. 10. 2020 20:38\nFinska: Deda Mraz skoro bez posjetioca za Božić\n16. 10. 2020 14:08\nVlasniku vraćena slika koju su nacisti ukrali prije 87 godina\n16. 10. 2020 10:19\n“Avioni sudnjeg dana” u novom ruhu\n15. 10. 2020 15:41\nPremijerka Finske fotografijom podijelila građane


Vlada SAD iznela detalje o hakovanju, eksperti: Kasno je – NovostiDana.rs\nVlada SAD iznela detalje o hakovanju, eksperti: Kasno je\nLONDON – Američki Federalni istražni biro (FBI) i Ministarstvo unutrašnje bezbednosti objavili su analizu o aktivnostima hakerskih grupa za čije finansiranje SAD optužuju Rusiju, ali eksperti tvrde da je za to – prekasno.\nIzveštaj na 13 strana, koji je namenjen stručnjacima za informacionu tehnologiju, objavljen je u četvrtak, istog dana kada je i odlazeći američki predsednik Barak Obama objavio niz sankcija Rusiji zbog optužbi za uplitanje u američke predsedničke izbore 2016, prenosi danas „Gardijan“.\nBezbednosni eksperti, međutim, kritikuju ovaj izveštaj, navodeći da mu nedostaje dubina i da je prekasno objavljen, imajući u vidu da se već pojavilo nekoliko izveštaja iz privatnog sektora sa detaljima o akcijama hakerskih grupa „Fensi ber“ i „Kozi ber“.\n„Aktivnosti ruskih obaveštajnih službi su deo tekuće kampanje kibernetičkih operacija usmerenih protiv vlade SAD i američkih građana“, napisali su autori vladinog izveštaja.\nOni navode da zajednički analitički izveštaj pruža tehničke pokazatelje vezane za mnoge takve operacije, „preporučena ublažavanja, predložene akcije koje treba preduzeti kao odgovor na pružene pokazatelje i informacije o tome kako izveštavati o takvim incidentima američku vladu“.\nIz privatnog sektora su se, međutim, pre vladinog izveštaja, pojavili detalji na istu temu, pre svega poduži izveštaj „Majkrosofta“ iz 2015. o hakerskom timu koji je označen kao „napredna trajna pretnja 28“ (APT 28), koju ova kompanija interno zove „Strontium“, i o drugom timu, pod nazivom „Fensi ber“.\nU izveštaju vlade SAD se, takođe, pominje druga hakerska grupa pod nazivom APT 29 ili „Kozi ber“, navodi britanski list.\nFoto Tanjug/ S.Ilić, ilustracija


Nikolić: Ako je Kosovo cena za ulazak u EU, ja sam protiv\nPrinc Hari se na silu smeje za fotografiju sa Melanijom Tramp? (foto, video)\nEvo šta žene u Saudijskoj Arabiji rade po PRVI PUT u životu\nPucnjava na Dorćolu – jedan muškarac ubijen, drugi ranjen\nStravična nesreća: Na Petlovom brdu rano jutros pregažen pešak\nNapad kiselinom u Londonu, šest osoba povređeno\nBeta\t 16. oktobra 2015. 00:20\nPredsednik Srbije Tomislav Nikolić ocenio je da su uslovi Brisela o otvaranju poglavlja 35 u pregovorima za članstvo u EU za Srbiju apsolutno neprihvatljivi i dodao da je nastavak evrointegracija nemoguć, ako je cena ulaska u EU priznavanje nezavisnosti Kosova.\n“Ovo me podseća na ultimatum Austrougarske 1914, i ako je cena da priznamo nezavisnost Kosova, ja sam protiv toga da budemo u Evropskoj uniji”, rekao je predsednik Srbije u intervjuu za “Večernje novosti” od petka, u kome najavljuje dokument iza kog bi stao ceo državni vrh, a koji bi služio za odbranu suvereniteta i kao odgovor Zapadu.\n“Na nama je da odlučimo da li ćemo poštovati sebe, svoju državu, narod i budućnost, ili ćemo da kažemo da li je nešto drugo važnije od toga, zato bi Vlada možda mogla da pripremi tekst koji bi usvojila Skupština. Ne treba nam drugi način proveravanja volje građana sve dok postupamo u skladu sa Ustavom”, dodao je predsednik.\nPrema njegovim rečima, Srbija ne treba da prekida pregovore sa EU.\n“Neka ih oni prekinu, onu su i odlučili kada ćemo da ih počnemo, dali nam status kandidata, oni neka odluče ako žele da nas stave na sporedni kolosek i ostave nas kao na suncu bez vode”, rekao je Nikolić i dodao da Srbija neće prenagliti, jer i dalje ima želju da bude članica EU.\nNikolić je dodao da EU samo može da odustane od razgovora tako što bi ogoljeno rekla da treba da priznamo Kosovo.\nPrema rečima predsednika, referendum po ovom pitanju nije potreban dok ne postoji ideja da se prenebregne Ustav, da nam je važnija EU, i da bismo na izvestan način mogli da priznamo Kosovo.\n“A ako nastavimo da radimo kao do sada, da poštujemo svoj teritorijalni integritet i suverenitet, ne treba nam referendum, već saglasnost najvišeg državnog rukovodstva i širih društvenih faktora”, rekao je predsednik.\nO mogućnosti raspisivanja izbora, Nikolić je rekao da može da razume dilemu premijera Srbije Aleksandra Vučića, jer bi sa jedne strane Srpska napredna stranka dobila te izbore, i koalicioni partneri Socijalistička partija ili neko drugi bi mogli da budu eliminisani. Dodao je da je mišljenja da ipak nije dobro kada jedna partija vodi državu.\n“Izbori će oduzeti mnogo vremena koje je sada dragoceno”, rekao je predsednik i dodao da će ako do njih dođe podržati Srpsku naprednu stranku.\nTakođe, dodao je da sebi neće skraćivati mandat i da je ubeđen da izvanredno obavlja svoj posao.\nDačić: Kosovo ne može da pobedi Srbiju na Generalnoj…\nŽil Renar, francuski pisac\t(1864-1910)


MUP - 1\n05. 04. 2021 10:57\nGRADIŠKA – Dvanaest osoba zatečeno je protekle subote na proslavi u privatnoj kući u mjestu Nova Topola, što nije u skladu sa Zaključkom Republičkog štaba za vandredne situacije s ciljem suzbijanja virusa korona, saopšteno je iz Ministarstva unutrašnjih poslova RS.\nPretresi na više lokacija u Banjaluci i Prijedoru\nBANJALUKA - Ministarstvo unutrašnjih poslova Republike Srpske u saradnji sa policijama Hrvatske i Slovenije realizuje međunarodnu akciju kodnog naziva "Zajam", saopšteno je iz resornog ministarstva. U toku su pretresi na više lokacija u Banjaluci i Prijedoru.\n15. 02. 2021 18:49\nSARAJEVO - Zvaničnici MUP-a Kantona Sarajevo i Međunarodne organizacije za migracije (IOM) danas su u Sarajevu razgovarali o nadoknadi štete pričinjene prilikom nedavnih nereda u migrantskom kampu u Blažuju, te nabavci opreme koja je potrebna policiji za dalji rad i postavljanje video nadzora na području opština Ilidža i Hadžići.\nMUP RS će pojačati aktivnosti za praznike\nBANJALUKA - Načelnik Uprave policije Ministarstva unutrašnjih poslova Republike Srpske Dalibor Ivanić istakao je da će policija imati pojačane preventivne aktivnosti za novogodišnje i božićne praznike i da će koristiti maksimalne kapacitete.\nForenzička oprema za zaštitu djece na internetu donirana MUP-u RS\nBANJALUKA - Direktor Policije Republike Srpske Siniša Kostrešević primio je danas donaciju visokotehnološke forenzičke opreme koja je namijenjena Odjeljenju za visokotehnološki kriminalitet Uprave kriminalističke policije s ciljem zaštite djece od seksualnog iskorištavanja i zlostavljanja u digitalnom okruženju.\nPolicajci dočekuju snijeg u plitkim cipelama\nBANJALUKA - Republički odbor Sindikata radnika unutrašnjih poslova RS zatražio je od Vlade Srpske da obezbijedi dodatna sredstva, koja nisu planirana u budžetu MUP-a RS za 2021. godinu, a koja bi, između ostalog, bila iskorištena i za opremanje policajaca.\nMUP Srpske pojačaće bezbjednosne mjere zbog dolaska Lavrova\n13. 12. 2020 08:36\nBAnjaluka - Ministarstvo unutrašnjih poslova Republike Srpske preduzeće pojačane mjere bezbjednosti zbog predstojeće posjete ministra spoljnih poslova Rusije Sergeja Lavrova Srpskoj, koji će boraviti na području grada Istočno Sarajevo, radi njegovog nesmetanog kretanja i boravka, kao i održavanja povoljnog stanja bezbjednosti.\n19. 11. 2020 07:00\nBANJALUKA - Pripadnici MUP-a RS napisali su od 20. marta do 15. novembra 6.040 prekršajnih kazni zbog kršenja zaključaka Republičkog štaba za vanredne situacije zbog pandemije virusa korona.


Izvor/medij: Sarajevo grad (click)\nGlas Amerike: 15 godina posle referenduma, podjele u Crnoj Gori se produbljuju, a tenzije rastu naročito nakon što je nova vlada preuzela vlast.\nDa li su Sjedinjene Države zabrinute zbog aktuelne političke situacije u Crnoj Gori?\nGlas Amerike: Najveća opoziciona stranka, DPS, odlučila je da bojkotuje rad parlamenta nakon usvajanja novog Zakona o tužilaštvu, koji je predsjednik Đukanović vratio parlamentu na ponovno odlučivane.\nDa li Sjedinjene Države imaju bilo kakve primjedbe u pogledu novog zakona?\nGlas Amerike: Crna Gora je često hvaljena zbog doprinosa međunarodnim misijama. Nedavno je međutim objavila da neće slati pješadijski vod u misiju KFOR-a, pravdajući to pandemijom i nedostatkom budžetskih sredstava. Demokratski front se prije toga snažno usprotivio slanju crnogorskih vojnika u misiju na Kosovu.\nKako komentarišete tu odluku?


Ali bilo da je reč o "ruskoj agresivnosti, turskom avanturizmu ili kineskom ekspanzionizmu", novi globalni nered nudi izbore koji se ne mogu izbeći. Postoje vreme kada države, uključujući Nemačku, moraju da zauzmu stranu, zaključuje politički komentator Fajnenšl tajmsa.\nDok za odnos Nemačke prema Evropi, uprkos ksenofobičnom evroskepticizmu Alternative za Nemačku (AfD) ne treba brinuti, pošto većina Nemaca dobro razume koliko je njihova budućnost neodvojiva od Evropske unije, to više ne važi za zapad, koji se u Nemačkoj predstavlja skoro kao relikt Hladnog rata, nešto poput zastarele teleks mašine. Dok je većina Evropljana zapanjena američkim predsednikom Donaldom Trampom (Trump), u Nemačkoj postoji poseban odnos prema SAD - nemački mediji sada o Americi govore na isti način kao o Kini i Rusiji.\nUjedinjenje Nemačke 3. oktobra 1990. bio je diplomatski majstorski potez koji je označio kraj Hladnog rata i početak nove Evrope, ocenjuje Meklvoj, ukazujući da su prvi slobodni izbori na prostoru bivše Istočne Nemačke bili lansirana rampa za stidljivu ali odlučnu političarku s istoka - Angelu Merkel koja je posle bila na vlasti polovinu vremena otkada je njena zamlja ujedinjena.\nIgrom sudbine, navodi se u reportaži, taj razvoj takođe ima korene u kraju Istočne Nemačke i novom početku 1990. Spor među starom gardom Zelenih oko podrške ujedinjenju završio je postepenim prenosom kontrole krilu koje je bilo više spremno na kompromise u parlamentu - i to krilo sada deluje kao najverovatniji pobednik dok se pomalja era posle Angele Merkel.\nIzveštaj pokazuje da se smanjio i jaz u prihodima - prosečna zarada na istoku je 2018. bila 88,3 odsto proseka na zapadu. Jaz i dalje postoji, ukazuje AFP, delom zbog manje gustine naseljenosti na istoku gde ima više ruralnih oblasti, dok su urbane manje razvijene.\nDemokratiju kao najbolji politički sistem za Nemačku na zapadu zemlje podržava 91 odsto ispitanih, a na istoku samo 78 odsto. Takođe, dodaje AFP, razlike postoje u odnosu prema strancima i, mimo Berlina, u saveznim pokrajinama na istoku veća je podrška krajnjoj desnici - i do 20 odsto u nekim oblastima.


Ko pregleda ljude na terenu u akciji koju organizuju grad i bolnica? - JUGPRESS\nKo pregleda ljude na terenu u akciji koju organizuju grad i bolnica?\nU akciji preventivnih pregleda , koje zvanično organizuju grad Leskovac, Opšta bolnica i Dom zdravlja , juče je pregledano 250 osobe, navodi se na zvaničnom sajtu grada Leskovca.\nOvi pregledi podrazumevaju merenje krvnog pritiska, merenje nivoa šećera u krvi i konsultacije sa lekarima a juče su organizovani u Maloj i Velikoj Biljanici, Gornjoj i Donjoj Slatini i Jelašnici.\nAkcija je, navodi se , i ove nedelje podržana od strane Centra za socijalni rad te su stručni radnici ove ustanove posetili 20 porodica i pojedinaca u stanju socijalne potrebe.\nDobro upućeni tvrde da u ovim akcijama na terenu učestvuju isključivo članovi i aktivisti SNS a meštane sela i mensih zajednica pozivaju da dodju na odredjeno mesto ili da pitaju da li su zainteresovani da budu posećeni, ljudi iz mensih odbora ove stranke.\nPrva patka ne čini proleće\n9 Februara, 2020 7:51 pm\nSeljačići sa ugovorima na određeno vreme. Kako to da deca iz užeg gradskog jezgra odoše “preko” bežeći od prostakluka sultana i naprednjaka, a ovi sa slike se konstantno “trte” …


Pesmu "Lui, Lui" istraživao je FBI: Teoretičari zavere su tvrdili da se u njoj kriju vulgarne i opasne poruke\nAgenti su pesmu puštali "i unapred i unazad", ali nisu mogli ništa da otkriju\nMuzička grupa "Kingsmen" je 1963. godine snimila pesmu "Lui, Lui" koja je postala veoma popularna među srednjoškolcima, a nekima su način izvođenja i tekst pesme poprilično zasmetali, pa su zatražili zvaničnu istragu, i to od FBI.\nMomci iz benda su otpevali hit koji je napisao Ričard Beri i koju su prvo izveli "Vejlersi". Vrlo brzo su stigli do drugog mesta Bilbordovih singlova, uprkos ranijoj verziji.\nNjihovo izvođenje je bilo pre sticaj nesrećnih okolnosti nego produkcije jer je pevač nosio aparat za zube, a mladi muzičari su previše glasno svirali na svojim instrumentima.\nNajveći problem su izazvali stihovi koje mnogi nisu razumeli, a neki teoretičari zavere su tvrdili da se prave reči pesme, koje su vulgarne i opasne, mogu otkriti ako se singl od 45 pusti na 33 obrtaja.\nNije znao da pliva i vozi kola ali je dobio Nobelovu nagradu\nOd izbacivača i čistača ulica do di-džeja: Čime su se bavili svetski lideri pre ulaska u politiku (FOTO)\nZanimanja pisaca pre književne slave: Džojs je imao bioskop a Kafka je bio doktor prava (FOTO)\nZanimanja „plave krvi“: Neki su osvajali olimpijske medalje, a neki ekranizuju bajke\nPočele su da kolaju priče, što je mladež dodatno podgrevala, a roditelji su bili sve zabrinutiji. Zato je FBI, na osnovu zvaničnog zahteva iz Sarasote, morao da preduzme istragu, a na mnogim radio-stanicama pesma je bila zabranjena.\nIstraga je trajala skoro dve godine, ali inspektori ništa nisu mogli da pronađu, iako su pesmu puštali "i unapred i unazad". U istrazi je učestvovalo mnogo agenata, uključio se i guverner Indijane, a pisma o pesmi su stigla i do Roberta Kenedija i Edgara Huvera.\nNa kraju su agenti morali da odustani jer nisu mogli da otkriju ništa što bi bilo u suprotnosti sa zakonom, ali i da bi prestali da troše vladine resurse.\nNajopasniji sladoled na svetu! Pre probe morate potpisati da ga jedete na sopstvenu odgovornost\nNije za one osetljivog stomaka! Zavirite u muzej odvratne hrane\nFBI istraga pesma Lui Lui Kingsman


Gutereš: Za UN Kosovo nije država - Novagaszeta.rs\nGeneralni sekretar UN Antonio Gutereš rekao je u razgovoru s premijerkom Srbije Anom Brnabić da za UN Kosovo nije država, saopštila je danas vlada Srbije.\nOn je dodao da će svetska organizacija podržati eventualni dogovor Beograda i Prištine.Brnabić je rekla da Srbija aktivno učestvuje u mirovnim misijama UN, i da joj je u interesu da UNMIK ostane na Kosovu.\n„U interesu je Srbije da UNMIK ostane na Kosovu i Metohiji u nesmanjenom broju i bez promene mandata, što sam istakla i na sastanku Akcije za mir“, navela je predsednica Vlade. Gutereš je potvrdio da će UNMIK ostati na Kosovu.\nPremijerka je navela i da je Srbija posvećena viziji i misijama UN, kao i stav da UN treba da budu aktivnije u medjunarodnim odnosima. Sastanku je prisustvovao i šef srpske diplomatije Ivica Dačić koji je pozvao Gutereša da poseti Srbiju.\nPoskupljuje hljeb u RS


Konsultant CCI za monitoring rada parlamenta i Vlade Srpske Željko Ninković rekao je da su programima rada za ovu godinu i Narodna skupština i Vlada Srpske smanjile obim posla u odnosu na prethodne godine.\n„Narodna skupština planira usvajanje 80 zakona, što je 23 manje od plana u prethodnoj godini. Vlada Republike Srpske programom rada predviđa ukupno 78 zakona, ili 14 manje nego 2011. godine“, naveo je Ninković.\nOd ministarstava po broju planiranih aktivnosti prednjači Ministarstvo finansija sa realizacijom 14 zakona, dok Ministarstvo nauke i tehnologije nije planiralo donositi zakone u ovoj godini.\nNajaktivnije u radu Vlade je Ministarstvo finansija, koje je u prvom kvartalu 2012. godine pripremilo 88 akata za utvrđivanje, a visok nivo aktivnosti su pokazali i Ministarstvo poljoprivrede, šumarstva i vodoprivrede, Ministarstvo industrije, energetike i rudarstva i Ministarstvo prosvjete i kulture.\nNinković je dodao da čak 52 odsto poslanika u parlamentu Srpske nije postavilo nijedno pitanje u prva tri mjeseca 2012. godine, a 46 odsto ih nije učestvovalo u diskusijama. Srna\nTagovi: budzetccinarodna skupstinavlada republike srpskezeljko ninkovic


Rasprodati koncerti Brkova – Breeze\n27/11/2019 31/12/2019 andrijapajic\nPublika u Subotici je tokom prošle nedelje po prvi put imala priliku da čuje i vidi uživo “Brkove” čak dva puta, pošto su ulaznice za koncert 22. novembra bile rasprodate mesec dana pre održavanja. Zbog toga je obezbeđen još jedan termin, pa je publika u euforičnoj atmosferi ispratila debitantske koncerte benda u gradu na severu Bačke. U subotu je održan i odličan koncert u prepunoj „Apolo dvorani“ u Pančevu, gde su karte takođe bile rasprodate.\nTurneju nastavljaju u zapadnoj Srbiji, pa će u petak 13. decembra održati prvi samostalni koncert u Užicu i za ovaj koncert još uvek ima karata u prodaji. Potom ih u subotu 14. decembra očekuje šabačka publika pred kojom će takođe nastupiti po prvi put u karijeri. Zagrebački pank folkeri su postavili rekord u brzini prodaje ulaznica u Šapcu, jer su rasprodate mesec dana pre koncerta.\nPored toga što su koncertno veoma aktivni, „Brkovi“ objavljuju i nove hitove, pa su nedavno objavili i spot za svoj poslednji singl „Hoću da mi dijete sluša narodnjake“. Spot za kratko vreme već ima više od 770.000 pregleda, a pesma se našla i na prvom mestu Top liste ex-Yu dijaspore. Pesma govori o generacijskom i civilizacijskom jazu unutar jedne porodice na selu, a spot možete pogledati na Youtubeu.\n← No Sleep među zvezdama\nKratka istorija Snowboardinga →\nDva dana eksplozivnog zvuka\n23/07/2017 andrijapajic 0\nEXIT: Summer of Love\n19/07/2017 andrijapajic 0\n26/05/2019 andrijapajic 0


Kec u rukavu: Novi oblici protivsatelitskog oružja (foto) – Balkan Breaking News\nAvion MiG-31 sa hipersoničnom aerobalističkom raketom sistema “Kinžal”\nU septembru 2018. godine na sajtu „Jetphotos.com“ pojavile su se fotografije testnog leta MiG-a 31 sa modelom rakete 79 Mb masivnih dimenzija.\nAmerički televizijski kanal CNBC je u oktobru saopštio da će 2019. godine biti pokrenuta naredna faza testiranja „Kontakta“. Prema tim podacima, 2022. godine „Kontakt“ će navodno biti uključen u sastav naoružanja.\nJedan od njih su antisatelitski sistemi „Tirada“, na kome ruski stručnjaci rade od 2001. godine, istakao je Kornev. Projektom rukovode istraživači Moskovskog naučno-istraživačkog radio-tehničkog instituta i Akcionersko društvo „NIIMA Progres“.\nPrevious Article Papa poručio licemjernim kršćanima da radije žive kao ateisti\nNext Article Maja Berović otkrila planove za 2019. godinu


Međunarodni dan Roma: Gradonačelnica Karić sa Sejdićem razgovarala o projektima koje će Grad Sarajevo podržati | Sarajevo.ba\nMeđunarodni dan Roma: Gradonačelnica Karić sa Sejdićem razgovarala o projektima koje će Grad Sarajevo podržati\nGrad Sarajevo čestita Međunarodni dan Roma sa željom da ga provedu u dobrom zdravlju i tradicionalno vedrom duhu.\nRomi daju poseban pečat i osobenost multikulturalnom Sarajevu i cijelom bosanskohercegovačkom društvu.\nNa njihov Dan, 8. april, kada se obilježava 50 godina od održavanja Prvog svjetskog kongresa Roma, ovo je prilika da izrazimo poštovanje prema pripadnicima romske zajednice.\nNeka ovaj dan bude poziv Grada Sarajeva svim nivoima vlasti za veću posvećenost rješavanju problema Roma, kreiranju jednakih mogućnosti, posebno kada je riječ o obrazovanju, te brisanju predrasuda i stereotipa prema ovoj, i kod nas i u Evropi, najbrojnijoj nacionalnoj manjini.\nGradonačelnica Benjamina Karić je ovim povodom posjetila Kali Sara-Romski informativni centar i razgovarala sa Dervom Sejdićem o statusu ove populacije kao i projektima koje će Grad Sarajevo podržati u budućnosti.


Ovo su nova pravila ponašanja za komunalce! – Nadlanu.com\nObjavljeno 4. feb 2015. / 12:33:09\nZaštitnik građana Beograda, Katarina Žeželj, pokrenula je inicijativu za izmene pravilnika kojim se reguliše ponašanje zaposlenih i funkcionera u Gradskoj upravi i drugim organima Grada Beograda.\nZaštitnik građana Beograda Katarina Žeželj pokrenula je inicijativu za izmene pravilnika kojim se reguliše ponašanje zaposlenih i funkcionera u Gradskoj upravi i drugim organima Grada Beograda, kako bi imali obavezu da, u odnosima sa javnošću, vode računa o očuvanju dostojanstva ustanove u kojoj rade i građana sa kojima komuniciraju.\n– Pokrenula sam inicijativu da bude izmenjen pravilnik kojim se reguliše ponašanje zaposlenih i funkcionera u Gradskoj upravi i drugim organima Grada Beograda, tako što će se pronaći pravni okvir za njihovu obavezu da se u odnosima sa građanima i javnošću ponašaju vodeći računa o očuvanju dostojanstva, kako ustanove u kojoj rade, tako i građana sa kojima komuniciraju – rekla je Žeželjeva agenciji Tanjug.\nŽeželjeva je podsetila na incident od pre nekoliko dana, kada je jedan od komunalnih policajaca na svom Fejsbuk profilu na neprimeren način ostavio komentar upućen građanima.\nNačelnik Komunalne policije je, istakla je ona, pokrenuo disciplinski postupak protiv tog komunalnog policajca, ali građani su se mejlom obraćali i zaštitniku građana Beograda iznoseći pritužbe na neprimeren i vulgaran komentar na Fejsbuku.\nPrema njenim rečima, sadašnje stanje akta koji reguliše obaveze i ponašanje svih zaposlenih i funkcionera u Upravi grada ne daje u potpunosti rešenje za situaciju koja se desila na društvenim mrežama.\nKatarina Žeželj je imenovana za zaštitnika građana grada Beograda na sednici gradske skupštine 30. decembra prošle godine.


PORTAL KRUG - Bez političke promocije u borbi sa koronom\nBez političke promocije u borbi sa koronom\nPrevious Article Potrebni volonteri, vreme za solidarnost\nNext Article Evo šta sve ne radi u Kraljevu\nNa sastanku šefova odborničkih grupa u kraljevačkoj skupštini dogovoreno je da nijedna politička organizacija neće organizovati svoje volonterske mreže, već da će spremne da pomognu organizovati kroz lokalnu organizaciju Crvenog krsta\n"Predstavnici svih odborničkih grupa u Skupštini grada Kraljeva zajedno pozivaju na solidarnu borbu protiv širenja zaraze. Na sastanku šefova odborničkih grupa, kome su prisustvovale sve stranke i grupe lokalnog parlamenta bez obzira da li učestvuju ili bojkotuju rad lokalnog parlamenta, potvrđena je zajednička zabrinutost zbog širenja virusa COVID19 i posledica koje nekontrolisano širenje može da izazove. Zaključeno je da je zbog toga neophodno da se u javnosti, i to iz svih institucija, čuje što jedinstveniji i što umereniji ton koji uliva poverenje građanima, da nisu prepušteni sami sebi, naročito da neće postati žrtve političkih sukoba i neslaganja.\nPostignuta je saglasnost oko stava da se nijedan deo zajedničke borbe za zdravlje stanovnika ne koristi u svrhe političke promocije te da će se svi uzdržavati od isticanja partijskih zasluga.\nU tom smislu dogovoreno je da nijedna politička organizacija neće posebno organizovati svoje volonterske mreže, već da će ljude zainteresovane i spremne da pomognu organizovati kroz lokalnu organizaciju Crvenog krsta u kome će volonteri prethodno biti obučavani kako da postupaju i da, odgovorno po svoje i opšte zdravlje, izvršavaju poverene zadatke.\nI za ovaj kao i za sve druge važne poslove u borbi protiv širenja zaraze predstavnici kraljevačkih političkih organizacija uzdaju se u najstručnije ljude u svojoj zajednici kojima ovom prilikom zahvaljuju i odaju priznanje za požrtvovanost.\nDogovoreno je i da predstavnici svih prisutnih organizacija i učesnika u političkom životu grada u javnim nastupima promovišu odgovorno ponašanje i primerom pokazuju doslednost u ponašanju i primeni sredstava za zaštitu i prevenciju.\nOvom prilikom apelovano je i na sve druge aktere političke scene koji nisu u Parlamentu na lokalnnom nivou da se pridruže zajedničkim naporima i pokažu razumevanje za neophodnost što jednostavnijeg i solidarnijeg suočavanja sa opasnošću koja nas je ugrozila.\nApelujemo na građane da ne pozivaju političke partije za pomoć, već Crveni krst kao deo Gradskog štaba", navodi se u saopštenju koje je posle sastanka sa šefovima odborničkih grupa u gradskoj skupštini pročitao predsednik gradske skupštine Nenad Marković.\nfoto: Zoran Ljubojević, sajt grada Kraljeva


Miletić insistirao uvećanje subvencija za prevoz\nMiletić insistirao na subvencijama za prevoz\nDanašnju sednicu Opštinskog veća opštine Svrljig, pored uobičajenih tačaka, posebnom je učinila informacija predsednika opštine Milije Miletića da je član Veća, Iva Antić, kao jedan od najboljih studenta u Srbiji sa prosekom ocena 10, dobila stipendiju Ministarstva omladine i sporta.\nČast nam je da je u našoj sredini i da je prezentuje, student sa najvišim prosekom a istovremeno i marljiv omladinski aktivista i član Veća. To je primer generacijam maldih kako se najbolje boriti za svoje rodno mesto i odužiti loklanoj zajednici. Slažem se sa predlogom načelnika Opštinske uprave Zdravka Krstića, da se Ivi Antić, uruči blanko rešenje o zapošljenju koje će biti aktivirano kada diplomira na fakultetu, rekao je prdsednik opštine Svrljig Milija Miletić, čestitajući Ivi Antić, dodelu stipendije i postignuti uspeh na fakultetu.\nJedna od značajnijih odluka na ovoj sednici je doneta za subvencionirano korišćenje prevoza u javnom drumskom saobraćaju. Predsednik Miletić je insistira da se, uprkos smanjenju subvencija od strane Republike Srbije opštini za 30 odsto, što bi se odrazilo i na korisnike prevoza, iznađe mogućnost da se subvencija uveća na 80 odsto, što je i prihvaćeno od strane većnika. Pravo na subvencionirani prevoz imaju trudnice, lica starija od 70 godina i invalidi sa preko 70 odsto telesnog oštećenja.\nNa predlog Komisije za sport o raspodeli sredstva sportskim organizacijam, većnici su odlučili, zbog pojedinih prigovora, da se trenutno zbog početka sezone odobre sredtva u visini od 15 odsto a potom donese nova odluka o visini sredstava koja će biti dodeljena.\nVećnici su usvojili tehničke dopune odluke o komasaciji, naknadama Komisiji za komasaciju, Pravilnik o načinu finasiranja projekata nevladinih organizacija iz budžeta opštine i dali saglasnost na predlog da prdsednik Miletić i njegov zamenik Ljubiša Stojković, budu član i zamenik Regionalnog saveta za zapošljavanje.\nUsvojen je i predlog Odluke o pokretanju postupka za osnivanje ,,Nacionalne asocijacije loklanih kancelarija za mlade, koji je pomoćnik predsednika opštine Marko Mladenović, obrazložio kao prvi korak ka konkursima projekata i programa kod evropskih fondova.\nIva Antić, Miletic, Milija Mileitć, opstina svrljig, Opstinsko veće\nPrevPrethodnaFK Svrljig na pripremama\nSledećaDa Svrljig dobije Gerontološki centarNext


Šta je novi direktor sve OBEĆAO ZAPOSLENIMA za rođendan Pošte?\nFoto: Tanjug/Dimitrije Goll, Uroš Arsić / RAS Srbija\nRazvoj novih i unapređenje postojećih usluga, uvođenje stimulativnog načina obračuna zarada za zaposlene u tehnologiji, rast finansijskih pokazatelja i isplata zarade iz dobiti za 2020. godinu, samo su deo rezultata kojima je Pošta Srbije obeležila svoj dan 7. jun, navodi se u saopštenju kompanije.\n"Za tri meseca, dobrim upravljanjem uspeli smo da stabilizujemo finansijske pokazatelje i stvorimo uslove da u narednom periodu poboljšamo materijalni položaj zaposlenih. Zaposleni su lice Pošte Srbije i samo ako su oni zadovoljni, građanima Srbije možemo da pružimo kvalitetnu uslugu što je apsolutni prioriteti osnova naših razvojnih planova", rekao je vršilac dužnosti direktora Pošte Srbije Zoran Đorđević na svečanosti povodom 181 godine postojanja.\nOn je istakao da će glavni pokretači razvoja Pošte Srbije, kao društveno odgovorne kompanije, biti inovativne poštanske i logističke usluga zasnovane na digitalizaciji i zelenim tehnologijama.\nĐorđević je, između ostalog, najavio zamenu voznog parka ekološkim vozilima na električni i hibridni pogon, nove uniforme za zaposlene kao i uvođenje "paketomata", uz poboljšanje uslova rada zaposlenih kroz renoviranje i modernizaciju pošta širom Srbije.\n"Svi planovi usmereni su na to da Pošta Srbije u što kraćem vremenskom periodu postane najjača kompanija u Srbiji", istakao je Đorđević. On je zahvalio premijerki Ani Brnabić zbog podrške Vlade Srbije u procesu digitalizacije u kom Pošta tesno sarađuje sa Kancelarijom za informacione tehnologije i e-upravu.\nDan Pošte Srbije obeležen je početkom rada internet prodavnice e-filatelija, čime će svetskoj javnosti biti omogućeno da na jednostavan način dođe do filatelističkih izdanja Pošte Srbije.\nU PTT muzeju je otvorena i tematska izložba "Pisma i poštari 19. veka", u saradnji sa Muzejom knjige i putovanja Udruženja Adligat.\nSvečanosti u PTT muzeju prisustvovali su predstavnici Vlade Srbije, poslovni partneri i predstavnici sindikata, kao i najstariji penzioneri – poštari. Dan Pošte Srbije obeležava se 7. juna u znak sećanja na dan kada je 1840. godine počela s radom prva pošta u Beogradu što se, ujedno, smatra i zvaničnim početkom javnog poštanskog saobraćaja u Srbiji.\nSMANJEN ROD MALINE Očekuju se rekordne cene\nDok se poljoprivredni proizvođači u okolini Novog Pazara nadaju da će ovogodišnji rod maline biti iznad očekivanog, u čačanskom i ivanjičkom kraju je lošiji nego prethodne godine. Kako će to uticati na izvoz?


Medicinari ogorčeni: Najavili žalbu Vrhovnom sudu! | Banjaluka.net\nMedicinari ogorčeni: Najavili žalbu Vrhovnom sudu!\nPredstavnici Unije sindikata radnika u zdravstvu Republike Srpske ogorčeni su zbog činjenice da je Odbor Narodne skupštine Srpske za zdravstvo, rad i socijalnu politiku odbio prijedlog građanske inicijative Unije za usvajanje novih zakona u oblasti zdravstva, te najavili podnošenje žalbe Vrhovnom sudu.\nČlanovi Unije tvrde da su prisutni članovi Odbora glasali protiv inicijative po naredbi resornog ministra Dragana Bogdanića, ali smatraju i da su odsutni članovi izostali sa sjednice po naredbi, ne precizirajući čijoj.\nNapominjući da ovu inicijativu čini 16.931 potpis građana, predsjednik Unije Miodrag Femić rekao je da njenim odbijanjem Vlada Srpske “ne želi bolji zdravstveni sistem”.\nPotpredsjednik Unije Željko Šukalo rekao je da su glasanjem protiv ove inicijative članovi Odbora protiv uređenja zdravstvenog sitema, iako je u Srpskoj sada najviše doktora kao narodnih poslanika, a zdravstvo je najneuređenije.\nPotpredsjednik Unije Ranko Palačković poručio je građanima da na izbornim listama ne glasaju za doktore, jer ništa ne rade na poboljšanju zdravstvenog sistema u Srpskoj.\nOn je izrazio žaljenje što zakon o pravima pacijenata, koji je predviđen ovom inicijativom, nije donesen i što jedino Srpska nema taj zakon, koji imaju sve zemlje u regionu, kao i Federacija BiH.\nKoordinator pravnog tima Unije Darko Marjanović smatra da je Odbor trebao da primi k znanju ovu inicijativu i da je uputi u skupštinsku raspravu, te da nije ispoštovan zakon o referendumu i građanskoj inicijativi.\n“Zakon predviđa da o inicijativi mora da odluči nadležan organ kojem je inicijativa upućenja, a u našem slučaju inicijativa je išla prema Narodnoj skupštini i ovo je trebala biti tema plenarne sjednice”, istakao je Marjanović.\nGrađanska inicijativa odnosila se na donošenje sedam zakona – o zaštiti prava pacijenata, o zdravstvenoj zaštiti, o djelatnosti doktora medicine, o djelatnosti medicinskih sestara, tehničara i babica, o fizioterapeutskoj djelatnosti, o ostalim djelatnostima u zdravstvu, o sistemu kvaliteta zdravstvenih usluga, o prestanku primjene zakona o platama zaposlenih lica u javnim zdravstvenim ustanovama u oblasti zdravstva Srpske.


Press Online :: Društvo :: Đurić: LDP traži povlačenje rebalansa\nĐurić: LDP traži povlačenje rebalansa\nPoslanik Liberalno demokratske stranke (LDP) Bojan Đurić izjavio je danas da će LDP iskoristiti svako sredstvo da alarmira javnost i natera predlagače da povuku nerazuman predlog rebalansa ovogodinjeg budžeta.\n"U ime LDP i kao član skupštinskog Odbora za finansije zatražiću hitnu sednicu Odbora i javno saslušanje autora rebalansa zato što javnost mora da vidi koliko je katastrofalan taj predlog", najavio je Đurić u izjavi dostavljenoj agenciji Beta,.\nOn je ocenio da je predlog rebalansa duboko nepravedan i sebičan i da predstavlja nabacanu gomilu brojeva za koju i predlagači znaju da je bilans stanja države koja ubrzano propada i da zato ne sme da prođe mimo javnosti.\n"Situacija u javnim finansijama je sve gora i pogrešna politika nove Vlade, udar na Narodnu banku, loš rebalans, već nas koštaju na svakom koraku, uključujući i troškove sve bržeg zaduživanja", ukazao je Đurić i naveo da je u četvrtak država ušla u novo zaduženje, prodavši trogodišnje državne zapise u vrednosti od 10 milijardi dinara po rekordnoj stopi od 16 odsto.\nĐurić je ocenio da ne sme da prođe rebalans u kome, na primer, država planira da potroši pet puta više para za "razvoj lovstva" nego za rad sa talentovanim učenicima i gde se novac usmerava prema partijskim potrebama i izvorima političke korupcije vladajućih stranaka.\n"Nema budućnosti za društvo koje će dve vlasti, prethodna i sadašnja, u ovoj godini naterati u pet milijardi evra zaduženja za deficit i vraćanje starih dugova, a onda za stručno usavršavanje nastavnika izdvojiti samo 30.000 evra, za Fond za mlade talente šest miliona evra, za studentski standard 30 miliona evra, dok se za subvenciju propalim Železnicama troši čak 120 miliona evra, a za pokrivanje gubitaka Srbijagasa preko 200 miliona evra", istakao je Đurić.


Godišnja konferencija Omladinskih banaka u Novom Goraždu | Општина Ново Горажде\nPrethodna četiri dana Odbor Omladinske banke Novo Goražde učestvovao je na Godišnjoj konferenciji Omladinskih banaka koja je okupila veliki broj članova, preduzetnika, stručnjaka i zainteresovanih pojedinaca. Svi učesnici su imali priliku prisustvovati predavanjima, posjetiti štandove drugih banaka, čuti iskustva i pozitivne priče ljudi iz drugih zajednica, ali i aplicirati na poziv za projekte Odbora Omladinskih banaka.\nOdbor Omladinske banke Novo Goražde aplicirao je projektom „Knjigom do promocije“, a zahvaljujući podršci u toku glasanja biće mu odobrena sredstva za njegovu realizaciju.\n„Trećeg dana konferencije pokušali smo odgovoriti na temu pod nazivom „Zaljubljeni u OB“ tako što smo promovisali poziv za projekte koji je pred nama među mladima iz naše opštine“, izjavili su predstavnici odbora Omladinske banke Novo Goražde.\n„Ispred nas je još jedna godina puna prilika za aktivizam i pozitivan uticaj na zajednicu kroz realizaciju projekata, tako da vas pozivamo da nastavite pratiti našu stranicu kako biste na vrijeme bili obaviješteni o svim prilikama koje su vam na raspolaganju!“


Mladi ljudi rođeni između 1985. i 1994. godine pripadaju generaciji „Y“ ili „Milenijalcima“. Kako to neretko biva, nalaze se na meti kritike starijih generacija, koje ih vide kao neodgovorne, nezainteresovane osobe koje ne mogu da žive bez telefona i interneta, željne pažnje na socijalnim mrežama.\nPre nastupa, na bazi planiranog nacrta izlaganja, treba napraviti generalnu probu, koja će vam jasnije stvoriti sliku o tome koliko ste zaista uspešni. Bilo bi najbolje kad biste generalnu probu snimili i zatim pogledali, jer ćete na taj način uvideti greške i prostor za napredak, kako biste na „premijeri“, pred stvarnom publikom izveli najbolju verziju svog izlaganja.\nNe postoji osoba koja je u stanju da radi osam ili više sati bez prestanka razmišljajući pritom isključivo o poslu. U trenutku kada mozak počne da zaboravlja zadatke ili vam se pomešaju informacije za dva različita zadatka, vreme je za odmor.\nPoverenje kao ključni faktor za stvaranje dobrih poslovnih odnosa\nPoverenje, kao osnova za dobru saradnju, provlači se kroz sve oblasti poslovanja i kroz sve poslovne odnose. Odnos između saradnika, odnos između menadžera i zaposlenih, zaposlenih sa klijentima itd.- svi počivaju na poverenju.


Masku se na teret stavlja saopštenje na Tviteru iz avgusta ove godine, u kome je poručio da razmišlja o delistiranju deonica s berze i da za to već ima obezbeđena sredstva kao i da će biti ponuđeno 420 dolara po deonici. To saopštenje je uzdrmalo tržište - cena deonice je nakon njegovog saopštenja nakratko skočila, a onda opet pala.\nIz Komisije za vrednosne papire (SEC) kažu da je saopštenje bilo lažno i obmanjujuće, dok Mask, tvrdi Komisija nije nikada ni raspravljao s nekim o detaljima takvog čina. Mask je na optužbe najpre odgovorio tvrdnjom da je kazna neopravdana i da je u avgustu delovao "u najboljem interesu istine, transparentnosti i investitora".\nPored novčanih kazni, Mask će ubuduće prilikom bilo kakvog saopštenja vezanog za kompaniju morati da se pridržava postupaka određenih od strane Teslinog odeljenja za odnose s javnošću. Ima 45 dana da napusti mesto predsednika Uprave.


source.ba | Zbog snijega i sniježnih nanosa obustavljen saobraćaj na putu Glamoč -Mlinište\nZbog snijega i sniježnih nanosa potpuno je obustavljen saobraćaj na putnom pravcu Glamoč - Mlinište, dok se na području cijelog Livanjskog kantona zabranjuje saobraćaj za vozila preko 7.5 tona.\nNa području Romanije (Sarajevo-Rogatica) teretna vozila sa prikolicom i šleperi se propuštaju naizmjenično, uz obaveznu upotrebu lanaca.\nNa magistralnim putevima Gacko - Tjentište (Čemerno), Sarajevo - Konjic (Ivan) i Sarajevo - Olovo (Nišići), policija iz saobraćaja isključuje teretna vozila koja nemaju lance. Lanci za teretna vozila preporučuju se i na ostalim dionicama u višim predjelima. Otežano je i saobraćanje na autoputu A-1 Zenica-Tarčin.\nZbog niskih temperatura u nižim područjima kao i na zasjenjenim dijelovima puteva u višim predjelima, na mostovima i prilazima tunelima upozorava se na poledicu na kolovozu. Ekipe putne službe intervenišu na svim dionicama gdje je to neophodno, a vozači se savjetuju da voze maksimalno oprezno, da vožnju prilagode trenutnim uslovima i stanju na putevima i da na put ne kreću bez zimske opreme, čije je posjedovanje zakonski obavezno za sve kategorije vozila.\nGranični prijelaz Deleuša potpuno je zatvoren za sve kategorije vozila dok je GP Klobuk zatvoren za teretna vozila.\nS obzirom da je na području Crne Gore na dionici Šćepan Polje - Plužine - Nikšić zabranjeno kretanje za teretna vozila sa prikolicom i šlepere, za ova vozila ne preporučuje se korištenje GP Hum.\nRadovi na području Hrvatske i dalje su aktuelni na graničnim prijelazima Bosanski Brod - Slavonski Brod i Orašje - Županja, tako da se na ovim prijelazima tokom dana saobraća usporeno, saopćeno je iz IC BIHAMK-a.


Aleja Velikana: predstavljamo vam pobednike 52. Gitarijade u Zaječaru! U donekle poljuljanom sistemu muzičkih takmičenja koja kroje budućnost muzičke scene, Gitarijada u Zaječaru i dalje je avangarda što se tiče žanra rok muzike; odnosno, uglavnom pobednici njihovih takmičenja u dogledno vreme zaista naprave respektabilne karijere. Ovogodišnji pobednici su Aleja velikana iz Beograda, koji prethodnih nekoliko […]\nU donekle poljuljanom sistemu muzičkih takmičenja koja kroje budućnost muzičke scene, Gitarijada u Zaječaru i dalje je avangarda što se tiče žanra rok muzike; odnosno, uglavnom pobednici njihovih takmičenja u dogledno vreme zaista naprave respektabilne karijere. Ovogodišnji pobednici su Aleja velikana iz Beograda, koji prethodnih nekoliko godina uporno i uspešno grade svoje ime u tom gradu, ali u poslednje vreme i cela zemlja polako saznaje za njih. U pokušaju da ih i sami bolje upoznamo, ali i našim čitaocima bolje predstavimo, pozvali smo ih da zasviraju u našem Podrumu: razgovarali smo sa Nikolom Dragaševićem, gitaristom benda.


Potpisan novi kolektivni ugovor u Sarajevskom kiseljaku - BIGportal.ba\n10 Februara, 2021 10 Februara, 2021 0707\nU Sarajevskom kiseljaku danas je potpisan novi Kolektivni ugovor kojim su regulisana i garantovana materijalna prava za nešto manje od 400 radnika.\nKolektivni ugovor je u ime poslodavca potpisala Velinka Lujinović, direktorica Sarajevskog kiseljaka, te u ime sindikata Almir Čehić, sindikalni predstavnik Sindikalne organizacije Sarajevski kiseljak i Mehmed Avdagić, predsjednik Samostalnog sindikata zaposlenih u poljoprivredi, prehrambenoj i duhanskoj industriji, vodoprivredi, ugostiteljstvu, turizmu i trgovini Bosne i Hercegovine.\nRegres, dar za djecu, solidarna pomoć, prigodna nagrada, naknada za vjerske praznike i plaćeni odmor- prava su koja su zadržana novim kolektivnim ugovorom te s obzirom na trenutnu situaciju na tržištu rada uslijed okolnosti uzrokovanih pandemijom COVID-19, predstavljaju značajan nivo sigurnosti i zaštite radnika.\nAlmir Čehić, sindikalni predstavnik Sindikalne organizacije Sarajevski kiseljak dodao je da je pregovarački proces bio vrlo kvalitetan: ”Kolektivnog ugovora u kompaniji nije bilo čak pet godina stoga mi je drago da je proces uspješno završen te da je novi Kolektivni ugovor povoljan za radnike.”\nTomić osuo paljbu: On je najgori kog sam ikada video


ISTRAŽIVANJE: Više od 50 odsto Banjalučana vozi bicikl, ali samo za rekreaciju | Banjaluka.net\nISTRAŽIVANJE: Više od 50 odsto Banjalučana vozi bicikl, ali samo za rekreaciju\nBiciklistički saobraćaj postaje sve popularniji među Banjalučanima i prema poslednjem istraživanjiu bicikle koristi 53 odsto naših sugrađana, ali uglavnom za rekreaciju, pokazala je anketa Odjeljenja za saobraćaj i puteve, provedena u okviru protekle Evropske sednmice mobilnosti.\nPrema rezultatima ankete, najčešće zastupljeno prevozno sredstvo na našim ulicama ostaje automobil, ali je primjetan i trend povećanja biciklističkog saobraćaja u gradu.\n– Anketa pokazuje da 69 odsto ispitanika posjeduje lični automobil, što svakako predstavlja visok procenat. Takođe, pokazalo se da najveći broj stanovnika na posao putuje automobilima, a da bicikke mahom koriste za rekreaciju – navode u resornom odjeljenju.\nNa pitanje o promotivnim aktivnostima koje bi najviše uticale na svijest građana o važnosti promjene saobraćajnih navika, ispitanici su u najvećoj mjeri odgovorili da najveći uticaj imaju ulične akcije, promocije na portalima i društvenim mrežama, televizijske reklame i edukativne radionice sa građanima.\n– Iz tog razloga u narednom periodu će se više raditi upravo na organizaciji promotivnih aktivnosti i promociji kako bi uticali na svijest i promjenu saobraćajnih navika naših sugrađana – zaključuju u odjeljenju.


Košarkaši Crvene zvezde izgubili su u 13. kolu Evrolige od Fenerbahčea 82:56 u Istanbulu, a već za dva dana će igrati protiv Panatinaikosa u Beogradu, u narednom kolu najkvalitetnijeg klupskog evropskog košarkaškog takmičenja.\n19. decembar 2017. 20:42\nKrenula je Zvezda jako dobro od samog početka, dozvolivši favorizovanovom protivniku da ubaci samo četiri poena u prvih pet minuta meča, ali je ulaskom Gudurića i Datomea rezultat ubrzo bio preokrenut. Ipak, Dobrić je sjajnom rolom i vezanim postignutim koševima vratio prednost na stranu beogradskog tima, ali je u drugoj četvrtini velikom serijom Fenerbahče došao do dvocifrene prednosti koju više nije ispuštao do kraja utakmice.\nSam kvalitet aktuelnog evropskog šampiona i umor Zvezdinih košarkaša uzrokovan dugim putovanjima u protekla četiri dana doveo je do toga da gost apsolutno podbaci u drugih 20 minuta i doživi težak poraz, iako objektivno Fenerbahče nije toliko bolji rival od šampiona ABA lige.\nSve u svemu, Zvezdi predstoji važan meč već prekosutra u Beogradu, kada će pobedom nad Panatinaikosom pokušati da se vrati u "život" kada je reč o plasmanu u plej-of.


Prednajava novog književnog ostvarenja somborskog istoričara umetnosti Čedomira Janičića u izdanju GB "Karlo Bijelicki"\nKorice - prednja i zadnja, nove knjige Čedomira Janičića\n* ET IN ARCADIA EGO - novo je ostvarenje multistvaralački svestranog književno-umetnički talentovanog somborskog intelektualca Čedomira Janičića\nPred nama je naslovnica (njen nacrt) knjige priča, autora, istoričara umetnosti, muzejskog savetnika Gradskog muzeja Sombor. Novo štivo Čedomira Janičića trebalo bi da se pojavi u roku od nekoliko sedmica - saznajemo, a izdavač je Gradska biblioteka "Karlo Bijelicki" Sombor.\n- S obzirom da je reč o našem kolegi vrednog svake pažnje, naravno ne činimo nikakav ustupak ili izuzetak što rado medijski najavljujemo knjigu Et In Arcadia Ego Čedomira Janičića - rekla je nam juče u neposrednom razgovoru ali i zvanično, Nataša Turkić, vd. direktora Gradske biblioteke "Karlo Bijelicki" Sombor. - Prelom knjige je završen, sve je spremno za štampu, a radujemo se što je izdavač naša biblioteka. Naravno, sledi i promocija o kojoj će svi ljubitelji dobre knjige, kao i uvek do sada, blagovremeno biti obavešteni - potvrdila je Turkić.\nViše iz ove kategorije « Promocija knjige - Priče ravnice: Nova aktivnost u bogatoj godini dešavanja Gradske biblioteke "Karlo Bijelicki"\tOsvrt na 2018 - Gradska biblioteka "Karlo Bijelicki" Sombor: Godina upamćena po bogatstvu dešavanja »


Stav Privredne komore Srbije (PKS) je da Srbija treba da ostane region gde se ne gaje genetski modifikovane biljke, jer je to preduslov za bolje pozicije naših poljoprivrednih proizvoda na tržištima širom sveta, izjavio je danas potpredsednik PKS (PKS) Stojan Jevtić.\n"Proglašenjem i sprovođenjem rezolucije o zabrani gajenja genetski modifikovanih organizama (GMO) Srbija bi bila prva zemlja u Evropi koja bi brendirala svoju proizvodnju", naglasio je Jevtić.\n"To bi donelo i i izrazite mogućnosti povećanja izvoza u Evropsku uniju (EU) tradicionalnih proizvoda i proizvoda organske proizvodnje iz Srbije", dodao je Jevtić.\nPrema njegovim rečima, zabranom proizvodnje GMO omogućava se nesmetano širenje i povećanje organske proizvodnje.\n''Istovremeno se ne zabranjuje uvoz i potrošnja GMO hrane samo za ljudsku ishranu i time se ne krše pravila i odrednice Svetske trgovinske organizacije (STO) u pogledu prometa proizvoda", rekao je on.\n"Na ovaj način GMO ne bi ulazili u lanac ishrane životinja. Genetski modifikovana hrana u prometu mora biti vidno obeležena u skladu sa strogim propisima o prometu ove vrste hrane'', rekao je Jevtić.\n"Srbija raspolaže sa 5,1 miliona hektara relativno malih poljoprivrednih površina u kojima su oko 3,3 miliona hektara oranične površine na kojima se uspešno može organizovati proizvodnja hrane bez genetski modifikovanih organizama", kazao je Jevtić.\nGemnetski modifikovana hrana\nTelekom Srbija dobitnik nagrade PKS za društveno odgovorno poslovanje\nOd početka godine na putevima Srbije poginula je 471 osoba, a 16.679 je zadobilo telesne povrede u saobraćajnim nezgodama, rekao je danas Načelnik Uprave saobraćajne policije MUP-a Nebojša Arsov u Beogradu prilikom obeležavanja Svetskog dana sećanja na žrtve saobraćajnih nezgoda.\nSaobraćaj je večeras umerenog intenziteta, a AMSS skreće pažnju vozačima da pažljivije voze zbog česte promene vremena i smanjene vidljivosti usled magle koja je moguća tokom noći, posebno u kotlinama.


Za ulazaka na Kosovo potreban negativan PCR test – Okvir\nZa ulazaka na Kosovo potreban negativan PCR test\nVlada Kosova odlučila je da građani Albanije, Severne Makedonije, Crne Gore, Srbije i Bosne i Hercegovine koji ulaze na teritoriju Kosova moraju imati potvrdu o negativnom PCR testu.\nMeđu novim merama su i zabrana javnih okupljanja više od pet osoba, zabrana prisustvovanja verskim obredima, kao i zabrana kretanja građana u periodu od 22:30 do 05:00 u 13 opština na Kosovu.\nU saopštenju vlade, koje prenosi Kossev, se navodi da pri ulasku preko Međunarodnog aerodroma „Adem Jašari“ nije neophodan negativan PCR test, ukoliko su strani državljani samo u tranzitu i potvrde da će u roku od tri sata napustiti Kosovo.\nNegativan test nije neophodan ni za one koji preko kopna ulaze na teritoriju Kosova kako bi poleteli sa aerodroma, ali su strani državljani u obavezi da podnesu kartu i daju izjavu na osnovu koje tvrde da će u roku od tri sata napustiti Kosovo.\nPrevoznicima takođe nije potrebna potvrda o PCR testu, u slučaju da se poštuje međunarodni protokol o prevozu, saopšteno je.\nU slučaju organizovanog prevoza autobusom ili kada je reč o redovnoj međunarodnoj tranzitnoj liniji, takođe nije potreban negativan PCR test, ali pod uslovom da se potpiše izjava da će prevoznik sa putnicima napustiti teritoriju Kosova u roku od pet sati.\nZa građane Albanije, Severne Makedonije, Crne Gore, Srbije i Bosne i Hercegovine koji imaju dozvolu za privremeni ili stalni boravak na Kosovu, neophodno je da podnesu potvrdu o negativnom testu urađenom najviše 72 sata pre ulaska na Kosovo. Test nije neophodan za strane diplomate iz tih zemalja, kao i za članove njihovih porodica.\nOd ove odluke izuzeti su i građani ovih zemalja koji se leče na Kosovu. Oni su u obavezi da podnesu potvrdu o negativnom testu urađenom najkasnije 72 sata pre ulaska na Kosovo, kao i potvrdu o zakazanom terminu u bolnici. Oni koji poseduju kosovska dokumenta, ali imaju prebivlaište u nekoj od ovih zemalja, takođe su u obavezi da imaju potvrdu o negativnom PCR testu.\nZabrana kretanja od 22:30 do 05:00 uvedena je u opštinama: Priština, Prizren, Peć, Podujevo, Đakovica, Uroševac, Lipjan , Glogovac, Vučitrn, Južna Mitrovica, Gnjilane, Kosovo Polje i Štrpce.\nOdlukom je uvedena zabrana okupljanja više od pet ljudi na javnim trgovima, u parkovima i slično, a saopšteno je i da su zabranjena sva javna okupljanja, uključujući privatne porodične zabave zabranjena. Među novim merama je i zabrana učešća građana u svim verskim obredima i aktivnostima na celom Kosovu.\nZabranjene su rekreativne, kulturne i sportske aktivnosti u zatvorenom prostoru i na otvorenom na celoj teritoriji Kosova, uključujući i rad fudbalskih i drugih sportskih škola, održavanje treninga i sličnih aktivnosti, ali su dozvoljeni individualni sportovi.\nUgostiteljskim objektima je prema novoj odluci zabranjen rad u periodu od 22:30 do 05:00.\nNaloženo je javnim prevoznicima da obavljaju delatnost sa prepolovljenim kapacitetima svojih vozila u pogledu broja putnika koje prevoze.\nLjudima starijim od od 65 godina i građanima sa hroničnim bolestima dozvoljeno je kretanje u dva termina – u jutarnjim časovima od 05:00-10:00 i u večernjim od 18:00-21:00.\nNove mere stupile su na snagu danom potpisivanja, osim zabrane održavanja rekreativnih, kulturnih i sportskih aktivnosti u zatvorenom i otvorenom, koja stupa na snagu 30. jula.\nU četvrtak sporazum Beograda i Prištine\nKon: Covid-19 nije sezonski virus\nUkrajinske snage uništavaju opremu ruskih trupa